Politika privatnosti i istupanje | Visa\nMarketinška rešenja - istupanje\nKako da istupite\nU nekim zemljama, Visa unapređuje podatke o transakcijama kartice i koristi ih za izradu anonimnih i zbirnih izveštaja o potrošnji potrošača i marketingu i drugih proizvoda podataka što omogućava kompanijama da poboljšaju svoje marketinške aktivnosti. Ova rešenja pomažu kompanijama da identifikuju potrošače koji mogu predstavljati njihovu ciljnu grupu. Na primer, marketinški izveštaj može pokazati da potrošači iz određenog grada više troše u prodavnicama auto delova nego potrošači iz drugih mesta. Ovi proizvodi takođe pomažu kompanijama da odrede efikasnost svojih marketinških kampanja.\nVisa marketinška rešenja ne sadrže nikakve lične informacije, ali omogućavaju kompanijama da upotpune svoje datoteke o potrošačima sa operativnim podacima u cilju podrške ciljanom marketingu.\nAko ne želite da koristimo podatke o transakcijama kartice u sklopu Visa marketinških rešenja, kliknite ovde da biste saznali kako možete da istupite.\nOgraničenja ovog istupanja\nAko odaberete da koristite mogućnost istupanja iz ovog anonimnog marketinga, to će uticati jedino na naše korišćenje podataka koji potiču od vašeg registrovanog broja kartice u anonimnim marketinškim inicijativama kompanije Visa. Ovo istupanje neće zaustaviti naše korišćenje podataka u drugim aspektima poslovanja kompanije Visa, kao što su:\nRizik i sprečavanje prevare\nOdržavanje i razvoj naših sistema\nIzveštavanje o stanju našeg poslovanja\nOsmišljavanje i pružanje naših drugih proizvoda i usluga ili\nPružanje informacija izdavaocima kartice, ustanovama sticaocima i drugim zainteresovanim licima Visa sistema, kao što su trgovci i partneri u ko-brendiranim karticama.\nPored toga, ovo istupanje neće uticati ni na jednu vašu preferenciju ili izbor koji vam je dala finansijska ustanova koja izdaje vašu karticu. Molimo vas da se obratite vašoj finansijskoj ustanovi ako želite da promenite vaše preference ili izbore u vezi sa njenim korišćenjem vaših informacija.\nKako da održavate vašu opciju istupanja\nS obzirom na to da brojevi kartica nisu jedinstveni za vas i mogu biti ponovo upotrebljeni, vaše istupanje će važiti u periodu od pet godina. Nakon perioda od pet godina, ako se vaš broj kartice ne promeni, moraćete ponovo da podnesete svoj broj kartice. Ako se broj računa povezanog sa vašom karticom promeni iz bilo kog razloga i vi budete želeli da vaš novi broj kartice bude registrovan za ovo marketinško istupanje, biće potrebno da podnesete novi broj kartice. Da biste istupili, molimo vas da kliknete ovde.


(Blic) Đurićeva kancelarija: "Tajni podatak" za gorivo, putovanja, mobilne telefone; Tanjug: Đurić demantuje navode beogradskog lista koji se "finansira iz inostranstva" | KoSSev\n(Blic) Đurićeva kancelarija: "Tajni podatak" za gorivo, putovanja, mobilne telefone; Tanjug: Đurić demantuje navode beogradskog lista koji se "finansira iz inostranstva"\nPonedeljak 12. februar 2018, 13:10\nKancelarija za Kosovo i Metohiju objavila je plan svih javnih nabavki za ovu godinu, ali su procenjene vrednosti svake pojedinačne proglašene "tajnim podatkom", piše Blic. Ispada tako da je za javnost tajna koliko košta nabavka goriva, softvera ili organizovanje putovanja u zemlju i inostranstvu. Saradnici Marka Đurića poručuju da to nije ništa neuobičajeno i da je urađeno isključivo u cilju uštede budžeta. U međuvremenu, Tanjug je preneo Đurićevu izjavu datu TV Pink, u kojoj je demantovao navode "u jednom beogradskom listu koji se, kako je rekao, finansira iz inostranstva čiji vlasnički kapital dolazi iz zemalja koje su priznale i podržale nezavisnost Kosova".\nKancelarija za KiM tako je, između ostalog, proglasila tajnom iznos koji će platiti izradu strategije komuniciranja na društvenim mrežama, koliko košta usluga praćenja i snimanja aktivnosti Đurićeve kancelarije, mobilna telefonija, pa i brendiranja štanda na Međunarodnom sajmu knjiga u Beogradu.\nTanjug: Đurić: Kancelarija ne krije vrednost javnih nabavki\nDirektor Kancelarije za Kosovo i Metohiju Marko Đurić demantovao je navode u jednom beogradskom listu koji se, kako je rekao, finansira iz inostranstva, da Kancelarija krije vrednosti javnih nabavki, rekavši da se u pitanju aluzije i da se iskrivljuju činjenice.\nOn je za TV Pink rekao da je "jedan beogradski list, čiji vlasnički kapital dolazi iz zemalja koje su priznale i podržale nezavisnost Kosova iskljivljujući činjenice pokušao da aludira da nešto nije u redu i da se kriju iznosi za nabavke za gorivo i putovanja u Kancelariji za KiM, iako smo im dostavili odgovor da to nije tačno, da su svi podaci javno dostupni, da se objavljuju"\n"Plan u izvornom obliku dostavljen je relevantnim institucijama. Procenjene vrednosti javnih nabavki nisu objavljene na našem sajtu isključivo u cilju uštede budžeta i obezbeđivanja pravičnih i realnih cena u postupcima nabavki. To nije u suprotnosti sa Zakonom, niti je neuobičajeno," navode u kabinetu Đurića.\n"Procenjena vrednost javne nabavke i svi drugi podaci moći će da se vide u odluci o dodeli ugovora ili obustavi postupka koje objavljujemo na sajtu Kancelarije i Portalu javnih nabavki," navode saradnici Marka Đurića.\nNemanja Nenadić iz Transparentnosti Srbije navodi da je odluka Kancelarije da proglasi tajnim podatkom procenjenu vrednost nabavke - kršenje Zakona o javnim nabavkama, budući da je to sastavni deo plana o javnim nabavkama, koji mora da bude objavljen.\n"Ako Kancelarija misli da će tako uštedeti, treba da da dokaže u prilog toj tvrdnji. Jedina situacija u kojoj bi to imalo smisla je da se na tenderu pojavi samo jedna firma koja može da obezbedi tu uslugu ili isporuči dobro. U svakoj drugoj situaciji, kada se ne objavljuje procenjena vrednost, povećava se rizik da će informaciju o procenjenoj vrednosti dobiti samo jedna firma. Bolje je da postoji konkurencija i da tu informaciju imaju svi i to unapred," objašnjava Nenadić.\n"Ako je, sa druge strane, imala loših iskustava, odnosno ako su se firme dogovarale, što je protivno Zakonu, onda bi trebalo da kažu šta su preduzeli tim povodom, pošto im je to obaveza. Takođe, ukoliko je Kancelarija podatke o procenjenoj vrednosti javne nabavke proglasila poverljivim, onda bi se moglo raditi i o kršenju Zakona o tajnosti podataka," objašnjava Nenadić.


Nekoliko strana - VRTLOG\nEster i Džeri Hiks\tVRTLOG\nUspostavljanje odnosa sa nekim može da bude krajnje korisno i zabavno: svako partnerstvo sa onima koje volimo i želimo da volimo nudi neverovatna iskustva koja nigde drugde ne mogu da se nađu. Kroz tu ljubav... i izazov koju ta ljubav donosi... možemo da saznamo o sebi i drugima više nego što smo ikada pomislili da je moguće. Ali šta se događa kada ti izazovi postanu preveliki... kada vam se učini da niste u stanju da uspostavite odnos i da uživate u njemu? Preko Džerija i Ester, sveobuhvatno Abrahamovo znanje... koje Džeri opisuje kao „najčistiji oblik ljubavi koji sam ikada sreo“... nudi rešenja i savete svima onima koji žele da uspostave odnos ili poboljšaju već postojeći, i čak pomaže onima koji su svesni da njihov odnos sa nekim nema budućnost. Posedujete moć da ovladate vezama i na najbolji način iskoristite one koji vas zadržavaju... i one koji vas oslobađaju.\nUspostavljanje odnosa sa nekim može da bude krajnje korisno i zabavno: svako partnerstvo sa onima koje volimo i želimo da volimo nudi neverovatna iskustva koja nigde drugde ne mogu da se nađu. Kroz tu ljubav... i izazov koju ta ljubav donosi... možemo da saznamo o sebi i drugima više nego što smo ikada pomislili da je moguće. Ali šta se događa kada ti izazovi postanu preveliki... kada vam se učini da niste u stanju da uspostavite odnos i da uživate u njemu? Preko Džerija i Ester, sveobuhvatno Abrahamovo znanje... koje Džeri opisuje kao „najčistiji oblik ljubavi koji sam ikada sreo“... nudi rešenja i savete svima onima koji žele da uspostave odnos ili poboljšaju već postojeći, i čak pomaže onima koji su svesni da njihov odnos sa nekim nema budućnost. Posedujete moć da ovladate vezama i na najbolji način iskoristite one koji vas zadržavaju... i one koji vas oslobađaju. Komentari\nRSD 595.00\tNovac i zakon privlačenja - Naučite da privučete bogatstvo, zdravlje i sreću\nRSD 650.00\tZADIVLJUJUĆA MOĆ PROMIŠLJENE NAMERE\nRSD 735.00\tOSTVARI SVOJE ŽELJE - 365 načina da ostvariš svoje snove\nRSD 528.00\tZAKON PRIVLAČENJA - Temelji Abrahamovog učenja


Adobe Premiere Pro 2.0 Učionica u knjizi + DVD\nBroj strana 564\n550 din 150 din\nNajbrži, najlakši i najrazumljiviji način da savladate Adobe Premiere Pro 2.0.\nAdobe Premiere Pro 2.0 Učionica u knjizi sadrži osamnaest lekcija. Knjiga pokriva osnove programa Adobe Premiere Pro 2.0 i pruža mnoštvo saveta i tehnika koji će vam pomoći da brzo postanete profesionalac. Knjigu možete da pratite od početka do kraja, ili da birate samo one lekcije koje vas zanimaju.\nNaučite kako da snimate i digitalizujete savršene video zapise, da montirate priloge samo pomoću rezova, da dodajete prelaze i specijalne efekte, postavljate video klipove i grafičke objekte u obliku slojeva, da miksujete zvuk i unapređujete njegov kvalitet, pravite titlove i kotrljajuće špice i koristite nove programske pogodnosti koje se odnose na rad sa više kamera i dizajniranje DVD diskova.\nUčionica u knjizi je najprodavanija serija knjiga za obuku u radu sa Adobeovim programima. Ova serija je ono što nijedan drugi priručnik ili program za obuku nije – zvanična literatura za obuku u Adobeovim programima koju su izradili stručnjaci u Adobeu, proverili i usavršili u sopstvenim učionicama i laboratorijama. Ona pruža mnoštvo praktičnih saveta i primera iz stvarnog života koji će vam pomoći da maksimalno iskoristite programske mogućnosti proizvoda firme Adobe.\nPrateći DVD-ROM sadrži datoteke sa lekcijama, uvodnim video zapisima i slikama u boji koje prate lekcije iz knjige.


Regionalno Nova Varoš\nSandžak PRESS U Novoj Varoši uskoro će početi izgradnja savremenog tržnog centra koji će se prostirati na površini od oko 3000 metara kvadratnih. Investicija vredna 590 hiljada evra biće finasirana najvećim delom od strane... U Novoj Varoši uskoro će početi izgradnja savremenog tržnog centra koji će se prostirati na površini od oko 3000 metara kvadratnih. Investicija vredna 590 hiljada evra biće finasirana najvećim delom od strane Evropske unije. I ako je predsednik opštine Radosav... 11 sat\nPočinje Međunarodnja foto-kolonija Đavolja Varoš\nJužna Srbija Turistička organizacija opštine Kuršumlija, uz pomoć lokalne samouprave i prirednog društva “Planinka” a.d. organizuje jubilarnu 40. po redu Međunarodnu foto-koloniju „Đavolja Varoš“ u periodu od 13.... Turistička organizacija opštine Kuršumlija, uz pomoć lokalne samouprave i prirednog društva “Planinka” a.d. organizuje jubilarnu 40. po redu Međunarodnu foto-koloniju „Đavolja Varoš“ u periodu od 13. do 15. novembra 2017. godine. 2 sed


"A.N.F.I teatar" u Kraljevu: Festival posvećen herojima u borbi protiv Kovida-19 | Media Start Info\n„A.N.F.I teatar“ u Kraljevu: Festival posvećen herojima u borbi protiv Kovida-19\n16. septembra 2020. 16. septembra 2020. autor Media Start Info\nSedmi festival alternativnog stvaralaštva mladih A.N.F.I. TEATAR, otvoren je sinoć u Kraljevu izložbom stripa „Zelenbaba“ Vladimira Pajića u Kulturnom centru „Evergreen“.\nOve godine festival će trajati nešto duže nego obično, do 15. oktobra, a tokom narednih mesec dana posetioci će moći da vide šest predstava, tri izložbe i po jednu promociju ilustracija i performans.\n– Biće menjanja lokacija, biće puno maski i nepozorišnih trenutaka, ali će pozorište pobediti! – stoji na Fejsbuk najavi ovog događaja.\nFoto: Milica Šolajić Popović\n– Festival će se održati uz sve mere opreza koje zahteva novonastala situacija vezana za COVID19, tako da je sve organizovano u određenom rasporedu. Predstave su odvojene i ograničen je broj gledalaca, izložbe su takođe za ograničen broj ljudi, tako da je u tom smislu sve po pravilima. Što se tiče kulture, gotovo da nema potrebe pominjati koliko je kultura bitna, naročito sada kada je nije bilo nekoliko meseci. Mislim da je ovo pravo vreme da se ona vrati, u bilo kakvom obliku – kaže Rosić.\nZa večeras je zakazana promocija strip-satire Milana Doga, na platou iza knjižare Laguna od 20 časova, a sutra se igra prva predstava „Kiseonik“, po tekstu Ivana Viripajeva, u režiji Milije Mazaraka, u Čika Ljubinoj 2. Na istom mestu u petak se igra i predstava „Ostrvo“, po tekstu Meše Selimovića, a u subotu, 19. septembra predstava „Životinjska farma“, po tekstu Džordža Orvela, u režiji Patrika Lazića. Predstava „O Srđanu: Koje nacionalnosti je istina?“ zakazana je za nedelju, 20. septembar, takođe u Čika Ljubinoj 2, dok će se u staroj Hali sportova igrati predstava „Urednik“, po tekstu Sare Radojković, a u režiji Vojkana Arsića.\nZa sve predstave, osim za „Urednik“, broj posetilaca je, iz bezbednosnih razloga, ograničen na 60, a propusnice su podeljene ljudima koji su pomogli festival, zdravstvenim radnicima i volonterima Crvenog krsta, kažu organizatori festivala.\nMilica Šolajić Popović će svoju izložbu fotografija predstaviti od 1. do 15. oktobra u KC „Evergreen“. Izložba „Priroda u pozitivu“, koja veliča prirodu i njene lepote, u organizacija „National Geographic“ i Delegacije Evropske unije u Srbiji, trajaće d 21. do 30. septembra u holu bioskopa „Kvart“.\nTagovi A.N.F.I Teatar, korona virus, Kraljevo, mladi\nPrethodna vestIgrice na telefonu mogu da za manje od nedelju dana stvore zavisnost kod dece\nSledeća vestBarbados više ne želi britansku kraljicu Elizabetu II na čelu države


Za rekonstrukciju Doma zdravlja skoro 300 miliona dinara | Kolubarske\nZa rekonstrukciju Doma zdravlja skoro 300 miliona dinara\nSudeći prema prvoj izmeni Plana javnih nabavki, na poziciji gradonačelnik, u ovoj godini biće rekonstruisan Dom zdravlja Valjevo, a ti radovi koštaće blizu 293 miliona dinara.\nKako je ranije najavljeno u planu je rekonstrukcija zgrade Doma zdravlja, uključujući i Službu hitne medicinske pomoći, kao i zgrade Stomatologije koja će biti renovinara od "podruma do krova".\nTakođe je ranije rečeno da će radove na adaptaciji valjevske zdravstvene ustanove finansirati Kancelarija za upravljanje javnim ulaganjima.\nPlan javnih nabavki za 2019. pretrpeo i 11. izmenu\nNajnovijom 11. izmenom Plana javnih nabavki za izgradnju Ulice Mirka Obradovića, za koju je prvobitno bilo planirano oko 35 miliona dinara, biće izdvojeno 200 miliona dinara.\nPored toga, za radove na putevima i ulicama planirano je blizu 58 miliona dinara, od toga najviše novca za investiciono održavanje puteva oko 25 miliona dinara. Među radovima su i sanacija puta u selu Drenaić, što je bilo i ranije u planu međutim poslednjom izmenom Plana procenjena vrednost javne nabavke, koja je juče raspisana, uvećana je za oko 800.000 dinara.\nOd novih infrastrukturnih radova, koji su obuhvaćeni poslednjom izmenom Plana javnih nabavk, su sanacija pešačkog mosta na reci Obnica u selu Zlatarić, za te radove je predviđeno milion dinara.\nVeć je raspisana javna nabavka za radove na uređenju saobraćajnice i parkinga oko stambene zgrade za izbegla i raseljena lica u Novom Naselju. Procenjena vrednost radova je oko 1,2 miliona dinara.\nSudeći prema 11. izmeni Plana javnih nabavki, Grad planira da nabavi motocikle za valjevsku policiju u vrednosti od četiri miliona dinara sa PDV-om, kao i kompjuter, štampače i fotoaparate.\nU planu je i nabavka inkubatora za Centar za vantelesnu oplodnju, procenjena vrednsot je 1.250.000 dinara, zatim kupovina klima uređaja sa ugradnjom što bi trebalo da košta 420.000 dinara.\nZa organizaciju radionica i izradu brošura za roditelje dece ranog uzrasta od 0 do tri godine planirano je preko pola miliona dinara. Za sada nije poznato ko će i sa kojim ciljem organizovati radionice i izraditi brošure za roditelje.\nOvoga puta o ljubavi Pre 1 sati 54 minuta


Audi povlači električni SUV čim je započeo prodaju › Made-in-Germany.rs\nAudijeva električna ofanziva u SAD sa modelom e-Tron naglo je prekinuta zbog povlačenja 1.644 primerka novog SUV-a na vanredni servis.\nTek što je prodaja električnog Audija e-Tron počela na američkom tržištu, a nemački proizvođač je rešio da privremeno obustavi isporuke ovog vozila kupcima, dok će vlasnici koji su već kupili ovaj električni automobil dobiti poziv za vanredni servis, prenosi b92.\nU saopštenju nemačke kompanije se navodi da je na e-Tronu otkriven problem koji može da uzrokuje požar u vozilu. Naime, proizvođač je utvrdio da odeljak u kom su smeštene pogonske baterije u pojedinim vozilima možda nije dobro izolovan od vlage, koja može da dovede do kratkog spoja i izazove paljenja vatre.\nAudi do sada nije zabeležio ni jedan incident u vezi sa eventualnim nedostatkom na svom električnom SUV-u, ali će ipak preventivno pregledati i po potrebi popraviti ukupno 1.644 e-Tronova u SAD, od čega je oko 540 već isporučeno kupcima, dok se preostali nalaze kod dilera.\nOpoziv električnih Audija u SAD desio se u nezgodnom trenutku za nemačkog proizvođača koji je tek nedavno na tržište izbacio svoj prvi potpuno električni velikoserijski model.\nPogon e-Trona čine dva asinhrona elektromotora koja zajedno razvijaju 405 KS i 665 Nm obrtnog momenta, a strujom se napajaju iz baterija kapaciteta 95 kWh.\nOd MiG na 12/06/2019 / AKTUELNO / Ostavite komentar\nPreuzmite novu verziju aplikacije E-porezi\nU Novom Sadu počinje Međunarodni festival vina "Interfest"


„Gasprom“: Već finansirana većina troškova „Severnog toka 2“ - 07.10.2018, Sputnik Srbija\n„Gasprom“: Već finansirana većina troškova „Severnog toka 2“\nUčesnici projekta „Severni tok 2“ već su finansirali 70 odsto kapitalnih troškova, izjavio je predsednik Upravnog odbora „Gasproma“ Aleksej Miler. 07.10.2018, Sputnik Srbija\nrusija, vesti, svet, aleksej miler\n15:05 07.10.2018 (Osveženo: 15:35 07.10.2018)\nUčesnici projekta „Severni tok 2“ već su finansirali 70 odsto kapitalnih troškova, izjavio je predsednik Upravnog odbora „Gasproma“ Aleksej Miler.\nU Nemačkoj počelo postavljanje cevi na jednoj od deonica „Severnog toka 2“\n6 Oktobar 2018, 18:05\n„Pre svega, želim da ukažem da svi naši partneri koji učestvuju u projektu dosledno ispunjavaju obaveze koje imaju. Faktički je finansirano 70 odsto svih kapitalnih investicija koje su neophodne za realizaciju projekta ’Severni tok 2‘. Naravno, postoje svima poznata pravna pitanja, ali najvažnije je da se ’Severni tok 2‘ već gradi“, rekao je Miler za televiziju „Rusija 1“.\nProjekat „Severni tok 2“ podrazumeva izgradnju dve linije gasovoda, čiji će ukupni kapacitet iznositi 55 milijardi kubnih metara gasa godišnje, od obale Rusije, preko Baltičkog mora, do Nemačke. Novi cevovod bi trebalo da bude izgrađen pored „Severnog toka“. On će proći preko teritorija ili isključivo ekonomskih zona zemalja duž obale Baltičkog mora — Rusije, Finske, Švedske, Danske i Nemačke. Izvođač radova čeka dozvolu za izgradnju gasovoda samo još od Danske.\nKompanija „Nord strim 2 AG“ podnela je u avgustu zahtev za alternativnu maršrutu za izgradnju gasovoda „Severni tok 2“ u Danskoj, dok i dalje čeka dozvolu vlasti ove zemlje za izgradnju prve osnovne maršrute.


On je konstatovao da su razgovori predstavnika lokalnih samouprava i državnih organa na tom području svakodnevni, a da se tenzije sa Kosova i Metohije prethodnih dana nisu prenele na jug Srbije. Stanković je istakao da albanski predstavnici lokalnih vlasti u opštinama Preševo i Bujanovac u potpunosti poštuju zakone i pravne norme države Srbije.\nPredsednik opštine Preševo, Šćiprim Arifi, rekao je da se na stanovnike tog područja, kao ni na lokalnu vlast, nisu odrazila događanja u Kosovskoj Mitrovici.\n„Važnije nam je da pričamo o nerešenim problemima, nego o odnosima Srbije i Kosova. Mi smo još taoci nerešenih pitanja između Srbije i Kosova,“ naglasio je Arifi i napomenuo da je za Albance u Preševu najvažnije rešavanje pitanja suda u tom gradu, obezbeđenje zdrave pijaće vode i poboljšanje ljudskih prava.\nArifi je ukazao i na dugogodišnji problem zatvorenog malograničnog prelaza, Miratovac-Lojane, sa Makedonijom, što je za stanovnike opštine Preševo od velikog značaja.\n„Republika Srbija je učinila sve kako bi taj prelaz bio otvoren. Srbija se zalaže za pozitivno rešenje tog pitanja“, objasnio je Stanković.\nPredsednik opštine Bujanovac, Šaip Kamberi, rekao je da ne veruje da će se dešavanja iz Kosovske Mitrovice preneti na jug Srbije.\nOn je, međutim, upozorio i na, kako ih je okarakterisao, "zabrinjavajuće izjave" predsednika Republike Srpske, Milorada Dodika.\nPredsednik opštine Medveđa, Nebojša Arsić, rekao je da je situacija u toj opštini stabilna, kao i da je saradnja Srba i Albanaca na najvišem nivou.\n„Mi ne delimo probleme opštine na dva dela, oni su za sve nas isti. Potrebna su nam nova radna mesta za mlade i bolje korišćenje prirodnih bogatstava koje imamo“, istakao je Arsić.\nIzvor: Koordinaciono telo, RTV, Fonet


Iskoristite topliji period i zaštitite svoje vodovodne instalacije | JKP BVK\nIskoristite topliji period i zaštitite svoje vodovodne instalacije\nPreventivnim aktivnostima izbegnite moguću štetu\nBeogradski vodovod i kanalizacija poziva sugrađane da iskoriste ovaj period sa višim dnevnim temperaturama vazduha i svoje vodovodne instalacije pripreme za zimske uslove, ako to već nisu uradili početkom zime.\nU poslednjih nekoliko godina Beogradski vodovod je imao povećan broj prijava potrošača zbog kvarova na vodovodnim instalacijama izazvanih niskim temperaturama vazduha. Tada je dolazilo do pucanja stakala na vodomerima, ali i raznih kvarova na instalacijama građana, koje nisu bile adekvatno pripremljene za zimu. Zato želimo da građanima uputimo nekoliko saveta, kako da se zaštite od nastanka neželjene štete pravilnim održavanjem instalacija.\nVodomeri u skloništima koja nisu obezbeđena poklopcima i koja su puna vode su u opasnosti, zato što može da dođe do pucanja stakala na njima. S obzirom da je održavanje vodomernih šahtova u nadležnosti potrošača, da bi vodomeri bili sačuvani tokom zime i neometano merili potrošnju vode, potrebno ih je adekvatno zaštititi. Vodomerna skloništa bi trebalo da su obezbeđena odgovarajućim poklopcem i potpuno isušena, u slučaju da se u njima sakupljala voda. Precizno merenje potrošnje vode zavisi od ispravnosti vodomera, a to na kraju utiče i na iznos na računu korisnika.\nGrađani bi trebalo da isprazne sve vodovodne instalacije u kućama, u kojima se ne boravi tokom zimskih meseci. Višednevne niske temperature mogu da naprave štetu u kupatilu ili kuhinji smrzavanjem vode u instalacijama. Dvorišne vodovodne instalacije koje vode do česama, garaža, šupa i izdvojenih objekata koji se ne greju, trebalo bi takođe obezbediti. Zato je potrebno da se voda iz vodovodnih cevi ispusti na ispusnoj slavini koja se nalazi na najnižem delu sistema, a najčešće se nalazi u podrumskim prostorijama. Ako potrošač na vreme “konzervira” točeća mesta, odnosno mrežu isprazni, neće imati problema sa pucanjem instalacija.\nPodsećamo potrošače da se pravilnom zaštitom vodovodnih instalacija u toku zime smanjuje mogućnost nastanka štete, a time i nepotrebni izdaci. To je u interesu svih potrošača, a samim tim i Beogradskog vodovoda i kanalizacije.\n14. Januar 2015. ArhivaDarko Ivanovic\nAkcija evidentiranja neregistrovanih korisnika produžena do kraja februara →


Metoda „Arhitektura saznanja” | LINK group\nMetoda „Arhitektura saznanja”\nKonstantna težnja ka napredovanju i inovacijama u sferi obrazovanja učinila je da u pružanju znanja i veština studentima, učenicima i polaznicima naših obrazovnih ustanova uvek idemo korak napred, i više.\nU proces učenja se možete uključiti na dva načina koji će Vam osigurati da znanja steknete brzo i lako. Svaki od ovih načina je posebno razvijen kako bi izborom najadekvatnije metodologije učenja doprineo poštovanju obrazovnih potreba polaznika i dostizanju planiranih kompetencija. Nastavu možete pohađati putem učenja na daljinu (preko DL platforme) ili tradicionalno.\nDistance Learning nastava\nUčenje na daljinu ili DL nastava omogućava polazniku pohađanje nastave koje se u potpunosti ostvaruje od kuće, ili sa drugog mesta koje polaznik izabere. Ovaj način obrazovanja je prilagođen svim polaznicima kojima je potrebno da sami izaberu vreme i mesto za pohađanje nastave i izvršavanje nastavnih obaveza.\nUvek dostupni materijali putem interneta\nPolaznici i studenti koji su se opredelili za ovakav način učenja, svim materijalima mogu pristupiti na DL platformi, sa bilo koje lokacije – jedini uslov je internet konekcija. Na platformi su im dodeljeni kursevi koji sadrže tekstualne materijale, multimedije, testove za vežbu, praktične zadatke, preporučenu literaturu, repozitorijum sa dodatnim materijalima, zvanične testove za proveru znanja...\nMultimedijalni materijali i na CD-u\nMultimedijalni materijal se polaznicima i studentima redovno dostavlja i na CD-u, na kućnu adresu, gde god se na svetu nalazili. Dakle, sve ono što je neophodno za potpuno i efikasno usvajanje potrebnih znanja i veština, zahvaljujući DL platformi, dostupno je i onlin ei offline, na bilo kom mestu i u bilo koje vreme, bez prostorno-vremenskih ograničenja.\nLive stream i video arhiva predavanja\nPo sopstvenom izboru, polanici mogu pratiti i live stream predavanja (direktan prenos „živih” predavanja), inače namenjenih polaznicima koji nastavu pohađaju tradicionalno, u toku kojih, putem chata, mogu postavljati pitanja predavaču. Takođe, predavanja se mogu pratiti i naknadno, zahvaljujući video arhivi svih održanih predavanja. Live stream za DL polaznike je dodatni resurs za sve koji žele da upotpune svoja znanja na ovaj način.\nTokom online učenja, interakcija nije izostavljena, naprotiv. U toku DL nastave, polaznici imaju mogućnost da postavljaju pitanja voditelju kursa, nakon čega će dobiti kvalitetnu, detaljnu povratnu informaciju o svim praktičnim radovima, koje predaju u toku obrazovnog procesa. Ovim se obezbeđuje dinamičnost u procesu učenja i praktična primena stečenih znanja.\nChat i whiteboard konsultacije\nPolaznicima su omogućeni i posebni termini za chat ili whiteboard konsultacije, koje realizuje voditelj kursa za konkretnu grupu, na kojima dobijaju dodatnu pomoć u procesu učenja. Pored redovne komunikacije sa predavačima mailom, u dogovorenom terminu su na raspolaganju za sva pitanja i nedoumice.\nKako bi se DL polaznicima pružilo iskustvo aktivnog učenja, u određenim kursevima obezbeđeni su forumi i EDU wallovi, koji omogućuju diskusiju, razmenu iskustava, znanja i veština između polaznika, čime se podstiče učenje i otvaraju mogućnost stvaranja i prenošenja znanja. Razmena iskustava, objavljivanje radova, javno rešavanje zadataka i međusobna interakcija polaznicima u velikoj meri unapređuje proces prisvajanja znanja.\nPlan napredovanja i uspeha\nNa DL platformi je obezbeđen sistem podrške u učenju za polaznike, koji omogućava detaljan uvid u planirane obaveze, ostvareni uspeh, preporuke o tempu napredovanja, često postavljana pitanja (FAQ), rečnik pojmova, bazu poslatih radova, pristup svim važnim uputstvima, kao i jednostavan način slanja svih pitanja, predloga i sugestija.\nNastava u učionici - tradicionalno\nTradicionalna nastava u našim obrazovnim ustanovama je slična blended learningu tj. tradicionalnoj nastavi koja je u velikoj meri obogaćena svim prednostima upotrebe modernih tehnologija i omogućava izvršavanje velikog broja obaveza i od kuće.\nModerne računarske laboratorije i Live stream\nPolaznici koji se odluče da pohađaju tradicionalnu nastavu u moderno opremljenim računarskim laboratorijama, takođe mogu pratiti predavanja i putem live streama ukoliko nisu u mogućnosti da prisustvuju. U toku Live streama mogu postavljati pitanja predavaču, ili isti odgledati i pristupom video arhivi, što omogućava još jedan način za kompletiranje svih nastavnih obaveza.\nKonsultacije uživo sa predavačima\nKonsultacije sa predavačima, "oči u oči" kao sastavni deo edukacije pomažu temeljnom i efikasnom načinu pristupanja procesu usvajanja znanja i veština. Konsultacije su sjajna prilika da se kroz razgovar sa predavačima o nastavnom gradivu reše nedoumice ukoliko postoje i dobiju odgovori na sva pitanja, koji će olakšati dalje učenje.\nZavršni rad kao kruna stečenih znanja\nKako bismo podstakli naše polaznike da u praksi primene i prikažu ono što su naučili tokom školovanja, sastavni deo školovanja je i izrada završnog rada. Pored toga što je završni rad najbolja prezentacija i potvrda stečenih znanja, takođe je i jedna od najjačih referenci za uspešan nastavak karijere.\nPoklon DL kursevi\nNačin učenja u našim obrazovnim ustanovama potpomognut je raznim servisima i poklon kursevima iz oblati razvoja karijere, vođenja biznisa, poslovnog bontona i ostalih oblasti važnih za kompletan razvitak jednog uspešnog profesionalca, bez obzira kojom strukom se bavi. Na ovaj način, polaznicima omogućavamo da se upoznaju sa metodologijom učenja na daljinu, što ih priprema za učešće u ovakvom procesu u budućnosti, koji je, inače, u najuspešnijim svetskim kompanijama standardni način usavršavanja zaposlenih.\nPogodnosti za oba načina školovanja\nDL i tradicionalni polaznici, pored svega navedenog, imaju i mogućnost korišćenja dodatnih servisa koji doprinose kvalitetu nastavnog procesa i čine da ovaj obrazovni ciklus bude kompletan. Oba načina pohađanja nastave u našim obrazovnim ustanovama upotpunjena su višestrukim pogodnostima koje imaju za cilj unapređenje obrazovno-vaspitnog procesa.\nOnline i offline biblioteka\nKorišćenje biblioteke i dodatne literature, mogućnost predlaganja nove literature koja bi pomogla u proširenju znanja iz oblasti u kojoj se usavršavaju, predstavlja još jednu mogućnost koja doprinosi kvalitetu procesa učenja, a koja je dostupna polaznicima i DL, i tradicionalne nastave.\nSaradnja sa najuglednijim kompanijama i akreditacija nastavnog programa realizovanog po visokim standardima grupacije pet vodećih svetskih univerziteta polaznicima omogućava polaganje brojnih međunarodnih ispita u cilju dobijanja odgovarajućih sertifikata. Svako od dobijenih stručnih zvanja priznato je na svetskom nivou, bez izuzetka i govori o najvišem nivou stručnosti u izabranoj oblasti.\nPored svega ovoga, polaznici imaju pristup i online servisu koji im omogućava da na jednom mestu pristupe svim rasporedima, dodatnim materijalima za učenje i drugim važnim informacijama. Takođe, polaznicima se uvek prosleđuju sva važna obaveštenja i kroz sistem obaveštavanja putem poruka.\nUsluge Centra za razvoj karijere takođe su dostupne DL i tradicionalnim polaznicima. Rad Centra odnosi se na povezivanje polaznika sa kompanijama koje zapošljavaju kadrove, distribuiranje oglasa za posao, prakse i druga angažovanja, sprovođenje besplatne edukacije za polaznike, pružanje savetodavnih usluga i pomoć prilikom izrade radne biografije.\nPriručnik Efikasno učenje\nKako bismo svim polaznicima pomogli da unaprede svoje sposobnosti i veštine, obezbedili smo i Priručnik o efikasnom učenju, kao i DL kurs koji za cilj ima da im pomogne u savladavanju metoda efikasnog učenja. Ovaj priručnik pomaže da se na najefikasniji način, najbrže, najlakše i najjednostavnije preuzmu znanja koje smo pripremili.\nU cilju potpune podrške, polaznicima je u obrazovnom procesu obezbeđena i stalna pomoć studentske službe i tehničke podrške, koji su polaznicima na raspolaganju u toku kompletnog procesa školovanja kao pomoć prilikom bilo kakavih nedoumica u vezi školovanja, rada platforme za učenje na daljinu ili nejasnoća nastalih pre samog upisa.\nPersonal Development Program za razvoj veština potrebnih za uspeh\nPolaznici i studenti, pored usvajanja stručnih znanja, mogu da učestvuju i u Personal Development Programu, u okviru koga će razviti dodatne veštine i kompetencije neophodne za uspeh u svakom poslu. Sa njima će, na razvoju takozvanih „mekih” veština, raditi najveći stručnjaci u oblasti karijernog razvoja i najuspešniji privrednici i pomoći im da zadobiju značajnu komparativnu prednost na tržištu rada.\nPodrška andragoga i psihologa u učenju\nU toku školovanja na raspolaganju je i sveobuhvatnu podršku andragoga i psihologa u procesu učenja, a razvoj materijala za učenje dešava se pod njihovim stručnim nadzorom. Andragoški pristup obrazovanju specifičan je po tome što uzima u obzir starosno doba polaznika i njihove lične afinitete. Na taj način, program je prilagođen potrebama svakog polaznika i utoliko je više delotvoran.\nPosebna „arhitektura saznanja” koju smo razvili pomaže polazniku da stekne i usavrši znanja iz oblasti koju je odabrao, koristeći metode učenja koje njemu najviše odgovaraju, shodno preferencijama, dosadašnjem iskustvu u obrazovnom procesu, stilu učenja i raspoloživom vremenu, ali i mnogo više od toga. Pored sticanja znanja u izabranoj oblasti i dobijanja međunarodno priznatih sertifikata, ovako razvijena „arhitektura saznanja” pruža potpunu podršku polazniku, pomaže mu da unapredi svoju sposobnost učenja, upoznaje ga sa savremenim metodama i načinima obrazovanja, pomaže mu u daljem razvoju karijere i omogućava mu da veštine i znanja koja je stekao prezentuje u poslovnom svetu na najadekvatniji način – da bude prepoznatljiv, kreativan i uspešan.\nIskustvo pokazuje da učenje putem interneta nudi ogroman broj pogodnosti. Obrazovanje mora da se prilagodi novinama i iskoristi mogućnosti koje one pružaju, jer će jedino na taj način postati potpunije, kvalitetnije i učinkovitije.


Dan online - Sport: Navijači udarali igrače Mornara - 2019-11-21\nSport TUČA NA CETINJU NA UTAKMICI KADETSKE LIGE LOVĆEN – MORNAR Navijači udarali igrače Mornara\nIncident na Cetinju - tokom jučerašnje utakmice 14. kola Kadetske lige između između Lovćena i Mornara napadnuta su trojica igrači barskog kluba. Prema našim saznanjima, to su: Aleksa Miljanić, Aldin Ličina i Luka Janković, koji su zadobili su lakše tjelesne povrede.\nU momentu kada su krenuli ka svlačionici, nakon verbalnog koškanja sa publikom, desetak domaćih navijača krenulo ja za fudbalerima, prošlo pored obezbjeđenja i tuči im nanijela povrede. Ličina je zadobio posjekotinu usne, Janković je udaren u predjelu vilice i ima oteklinu na usni, dok je Miljanić imao ogrebotinu u predjelu grudi. Svoj trojici fudbalera je ukazana pomoć, ali je ostalo nejasno kako su domaći navijači uspjeli da prođu pored obezbjeđenja.\nO svemu ovome je obaviještena i policija, a očekuje se i reakcija Disciplinske komisije FSCG. Meč je inače završen pobjedom Barana od 5:1.


Gradi se „CTPark Novi Sad“ - Novi Sad\nGradi se „CTPark Novi Sad“\n20:11:00 13.11.2019, Komentara: 0\nNovi Sad - Gradonačelnik Novog Sada Miloš Vučević obišao je gradilište u Radnoj zoni Sever 4 na kojem se gradi hala buduće fabrike za proizvodnju turbina.\nKompanija „BMTS Technology“, kao jedan od vodećih proizvođača turbina u svetu (enl. turbochargers), je postala novi klijent kompanije „CTP Invest“, a ugovor je potpisan početkom jula 2019. godine.\nObjekat buduće fabrike biće ukupne površine 24 350 m2, „CTP Invest“ će direktno investirati u objekat i zemljište više od 15 miliona evra, a planirana vrednost proizvodne opreme je oko 35 miliona evra.\nZnačajan deo objekta biće opremljen svim potrebnim sadržajima za istraživačke i razvojne aktinosti, a kompanija „BMTS“ će Novom Sadu doneti 500 radnih mesta. Biće napravljen i Razvojni istraživački centar za 50 inženjera i dodatnih 70 fakultetski obrazovanih radnika, dok će 380 ljudi raditi u samoj proizvodnji.\nIzgradnja najmodernije fabrike u Novom Sadu počela je ove godine u avgustu, a radovi bi trebalo da se okončaju do kraja marta 2020. godine, dok je otvaranje „CTPark Novi Sad“ planirano na proleće naredne godine.


razminiranje - Sputnjik Srbija\n17:38 11 April 2021\nRuska vojska uskoro dobija novi sistem razminiranja\nOružane snage Rusije uskoro će dobiti novi sistem daljinskog razminiranja, izjavio je generalni direktor Naučno-istraživačkog inženjerskog instituta Igor Smirnov.\nUoči povlačenja iz sirijske Palmire, pripadnici DAEŠ-a minirali su oko 180 hektara ovog drevnog grada, saopštilo je Ministarstvo odbrane Rusije.\nOrganizacija civilne odbrane spremna za uklanjanje mina u Palmiri\nMeđunarodna organizacija civilne odbrane (MOCO) spremna je da bude koordinator radova na razminiranju Palmire zajedno sa Ministarstvom za vanredne situacije Rusije, saopštio je generalni sekretar MOCO Vladimir Kuvšinov.\nMine pretnja za pola miliona građana BiH\nČak 545.600 građana BiH živi na područjima za koja se sumnja da su zagađena minama, potvrđeno je u Centru za uklanjanje mina u BiH (BHMAC).\nRusija u 2016. nastavlja razminiranje u Srbiji\nRusija planira da u 2016. godini nastavi sa razminiranjem bombi u Srbiji koje su ostale još iz vremena Prvog i Drugog svetskog rata, kao i nakon NATO bombardovanja 1999. godine.\nGrupa ruskih deminera, koja je nedavno stigla u Srbiju radi izvođenja još jedne u nizu faze razminiranja u okviru humanitarnog programa, dobila je akreditaciju i zajedno sa srpskim kolegama počela sa radom, kaže se na sajtu Ministarstva za vanredne situacije Rusije u ponedeljak.\nRusi čiste od mina 577.000 kvadratnih metara kod Paraćina\nOdred je radio i na razminiranju četiri lokacije od kasetne municije u okolini Niša, dodao je Jovanović i podsetio da razminiranja koje obavlja „Emerikom“ finansira Vlada Ruske Federacije preko Ministarstva za vanredne situacije, a u okviru Programa humanitarnog razminiranja u Srbiji za period 2013–2015. godine.


Ukrajina se nada da će Generalna skupština Ujedinjenih nacija ove sedmice usvojiti rezoluciju u kojoj se potvrđuje jedinstvo i teritorijalni integritet te zemlje i podvlači da referendum na Krimu nije legitiman.\nU nacrtu rezolucije, koji je danas prosleđen delegacijama 193 zemlje članice generalne skupštine UN, a u koji je uvid imala agencija AP, nijednom se ne pominje ime Rusije, ali se sve zemlje pozivaju da ne prihvate bilo kakvu "promenu statusa Krima".\nTakođe, u dokumentu se sve umešane strane pozivaju da neodložno tragaju za mirnim rešenjem krize u Ukrajini i da pokažu uzdržanost.\nOčekuje se da će o rezoluciji biti glasano na sastanku Generalne skupštine u četvrtak.\nZa razliku od Saveta bezbednosti UN u kojem stalne članice, među kojima je i Rusija, imaju pravo veta, u Generalnoj skupštini takvo pravo ne postoji.


Agencija za zaštitu životne sredine obeležila 15 godina rada - Biznis Telegraf.rs\nPodaci ažurirani 1. oktobar 2020 | 15:00\n01/11/19 | 17:25 ≫ 17:39\n"Građani treba da imaju pravovremene i precizne informacije o stanju životne sredine"\nFoto: Agencija za zaštitu životne sredine/Časlav Vukojičić\nŽivotna sredina biće među vodećim temama na agendi međunarodnih institucija i u budućnosti, a veoma je važno da građani imaju mogućnost da se svakodnevno informišu o stanju u toj oblasti, odnosno kvalitetu vazduha, vode i drugim parametrima, rečeno je na obeležavanju 15 godina rada Agencije za zaštitu životne sredine.\nDirektor Agencije Filip Radović ukazao je da građani treba da imaju pravovremene i precizne informacije o stanju životne sredine.\n- To je bila naša najvažnija misija tokom svih ovih godina- da približimo životnu sredinu običnom čoveku i damo podatke o tome u kakvom okruženju živi i radi - istakao je direktor Agencije.\nRadović je rekao da je ta institucija uspela da se izbori za mesto na međunarodnoj sceni.\n- Najbolji pokazatelj toga je da smo po izbijanju krize sa aerozagađenjem zakazali za narednu godinu sastanak sa predstavnicima svih evropskih agencija u Beogradu na tu temu - rekao je Radović.\nPodsetio je da prošle godine Agenciju posetio direktor Evropske agencije za životnu sredinu koji je rekao da smo spremni da postanemo član te institucije i pre nego što Srbija postane deo EU. Harmonizovali smo propise sa evropskim standardima po pitanju opreme, tehničkim kapacitetima i stručnost, istakao je Radović.\nNaveo je i to da raste i količina novca koji dolazi u takozvani "zeleni ekološki fond".\n- Uspeli smo da dobijemo najmoderniju laboratoriju za ispitivanje vode i vazduha i da postanemo savremena institucija. Danas građani mogu da prate podatke o vazduhu, vodi, obavljamo monitoring svih ulaznih i izlaznih voda, popisali smo sve kontaminirane lokacije - poručio je Radović i dodao da ekološki problemi postoje decenijama, i da se godinama nije ulagalo.\nRadović kaže i da se uspelo u tome da se implementacijom najsavremenijih rešenja podignu ekološke takse za tri ili četiri puta.\n- Važno je da nastavimo da radimo i ukazujemo na probleme jer ulaganje u životnu sredinu nije trošak, već investicija u bolju budućnost - istakao je Radović.\nNaveo je o da se 12, 03 odsto BDP izdvaja za oblast žiivotne sredine.\n- Srbija je krenula putem ekonomskog opravka i kako se ona razvija, tako ćemo ulagati više u životnu sredinu i pokušaćemo da lokomotivu-ekologiju nakačimo na taj voz u pravcu kuda je krenula Srbija - istakao je Radović.\nPomenuo je da je ostvarena i dobra saradnja sa predstavnicima inostranih agencija i stručnjacima.\nObeležavanju 15 godina rada Agencije za zaštitu životne sredine. prisustvovao je i direktor italijanskog nacionalnog Instituta za zaštitu životne sredine i istraživanje Luka Demikeli.\n- Srbija može biti ponosna na to što ima ovakvu Agenciju za životnu sredinu sa kojom imamo dobru saradnju koju smo i podigli na viši nivo - rekao je Demikeli.\nAko radimo i sarađujemo, možemo rešiti mnoga ključna pitanja u ovoj oblasti, dodao je on.\nSeith Sigel, američki biznismen, pisac i aktivista, koji je autor najboljeg teksta Njujork Tajmsa sa 2015. godinu, "Neka bude voda: Izraelsko rešenje" ukazao je da je važno da se Srbija u budućnosti pozabavi problemom tretmana otpadnih voda, jer to predstavlja veliki rizik po zdravlje stanovništva.\nNaveo je primer Izraela ističući da ta zemlja nije rešenje donela na prečac, već se o tome razmišljalo duži vremenski period.\n- Tokom sedamdeset godina uloženo je više milijarde dolara, Izrael je shvatio da će imati problem sa vodom i razmišljao o tome unapred i izgradio poseban infrastrukturni sistem za preradu otpadnih voda koji je doveo do toga da na primer, 90 dosto otpadnih voda sada može da se koristi u poljoprivredi - istakao je Demikeli.\nGde odlazi medicinski otpad koji je bio izložen virusu? Evo zašto je važno da otvorimo to pitanje\nPola milijarde dinara za nove fasade i kotlove: Trošimo skoro 5 puta više energije nego EU


Nemačka izborna komisija potvrdila je jutros da je Savez partija CDU/CSU Angele Merkel pobednik parlamentarnih izbora.\nCDU/CSU je osvojio 33 odsto glasova, što kancelarki Merkel otvara put za četvrti mandat.\nDruga je Nemačka Socijaldemokratska partija (SPD) sa osvojenih 20,5 odsto glasova.\nDesničarska stranka Alternativa za Nemačku AfD je osvojila 12,6 odsto glasova i prvi put će ući u parlament.\nDovoljno gaslova za ulazak u parlament imaju i Liberali FDP (10,6 posto), Zeleni (8,9) i Levica (devet procenata)\nNemačka kancelarka Angela Merkel, čiji konzervativci su osvojili većinu na izborima zatražila je mandat za sastav nove vlade dok je šef Socijaldemokrata Martin Šulc, dosadašnji član njene vladajuće koalicije priznao poraz a njegova stranka najavila da odlazi u opoziciju.\nMerkelini konzervativci osvojili su četvrti mandat na izborima na kojima je u parlament ušla krajnje desničarska stranka Alternativa za Nemačku (AfD) prvi put u više od pola veka, pokazuju izlazne ankete.\nNadali smo se boljem rezultatu: Angela Merkel\n"Naravno, nadali smo se boljem rezultatu ali CDU/CSU je najjača snaga u parlamentu i formiraće narednu valdu", rekla je Merkel u nedelju uveče.\nOna je rekla da ulazak AfD u parlament predstavlja izazov i da neće žuriti da formira novu vladu. "Vratićemo nazad birače od AfD uz dobru politiku", rekla je Merekel pristalicama po objavljivanju rezultata izlaznih anketa.\nVođa Socijaldemokrata Martin Šulc priznao je poraz ali je rekao da ostaje na čelu partije.\n"Jasno je da SPD nije uspela da se dopadne partijskoj bazi", rekao je Šulc i dodao: "Tokom narednih nedelja i meseci mi ćemo se ponovo pozicionirati, i moj je zadatak da kreiram taj proces".\nNacionalistička, antiimgrantska partija Alternativa za Nemačku (AfD) obećala je da će "promeniti zemlju".\n"Ići ćemo u lov na gospođu Merkel. Vratićemo našu zemlju", rekao je Aleklsander Gauland, kopredsednik stranke AfD, dok je u sedištu stranke bilo veliko slavlje. Frauke Petri iz AfD je u Tviter poruci napisala da je Nemačka doživela neviđeni politički zemljotres.\nFijasko velikih partija\nDojče vele je prve rezultate ocenio kao fijasko velikih partija, napominjući da su u ovakvom odnosu snaga moguće samo dve koalicije: ili nastavak Velike koalicije CDU/CSU i SPD, ili tzv. "Jamajka koalicija" (CDU/CSU, FDP, Zeleni). U Bundestag će po svemu sudeći ući šest partija.\nNemačka kancelarka Angela Merkel najverovatnije će pokušati da formira koaliciju sa Zelenima i liberalima, preneo je Bi-Bi-Si ocene analitičara nemačke televizije ZDF.\nDosadašnji partner, Socijaldemokratska partija Martina Šulca objavila je da više ne želi da formira koaliciju sa konzervativcima i da više voli da bude opozicija u Parlamentu, pa je takozvana Jamajka kolacija jedina moguća opcija navode analitičari. Sve ostale kombinacije dve ili tri partije ne bi obezbedile dovoljan broj poslaničkih mesta.\nProtesti zbog desnice\nStotine demonstranata protestvovalo je u Berlinu protiv ulaska desničarske, nacionalističke partije Alternativa za Nemačku u nemački parlament. Demonstranti su se okupili ispred kluba u kome članovi AfD-a slave osvajanje trećeg mesta na izborima. Okupljeni uzvuikuju "Ceo Berlin mrzi AfD", "Nacističke svinje" i druge slogane.\nStotine demonstranata protestvovalo u Berlinu protiv ulaska AfD u nemački parlament\nCentralni savez Jevreja u Nemačkoj saopštio je da se ulaskom desničarske, nacionalističke Alternative za Nemačku u parlament Nemačka suočava sa najvećim izazovom od svog osnivanja 1949. godine.\n"Nažalost, naši su se strahovi obistinili", navodi se u saopštenju predsednika Saveza Jozefa Šustera.\nInače, kancelarka Angela Merkel je glasala u nedelju blizu svoje kuće u Berlinu, a na glasačko mesto je došla sa suprugom Joahimom Zauerom.\nU glavnom gradu je glasao i nemački predsednik Frank-Valter Štajnmajer.\nMerkelin glavni protivkandidat Martin Šulc glasao je, sa suprugom, u Virzelenu u zapadnoj Nemačkoj.\nPredsednik Nemačke Štajnajer upozorio je sugrađane da ne dozvole drugima da odlučuju o budućnosti zemlje u uvodniku objavljenom u listu "Bild am Zontag" (Bild Am Sonntag).\n"Nikad nije bilo jasnije da su ovi izbori o budućnosti demokratije u Evropi", napisao je u nedelju nemački predsednik.


Posted: februar 3, 2013 in Razne priče\nGoogle je odlučio da dodatno unapredi pretragu slika. Prvo su uveli beskonačan scroll te ponudili mnogo više rezultata bez potrebe za stalnim klktanjem kako bi se došlo do sledeće stranice sa rezultatima.\nTaj sistem generalno ima problem jer stranica često postaje spora, a desi se i da bude totalno nemoguća za korišćenje. Takođe, još jedna mana pretrage slika je da morate da kliknete na sliku pa se otvara slika i u pozadini sajt i još jednom morate da kliknete kako bi došli do slike. To je puno kilikova za današnji web… U Google-+u su to shvatili i odlčili da promene.\nNovom nadogradnom, interfejs daje mnogo bolje iskustvo korićenja. Na vrhu vam se pojavi lista slika koju možete da scrollujete, dok vam se dole pojavljuje velika slika uz opis i linkovi, između ostalog link slike gde je ista skladištena – nešto što se pokazalo izuzetno korisno u testovima koje je sproveo…


Ko će biti Rokfelerov čovek u Stejt departmentu - 11.12.2016, Sputnik Srbija\nPo svemu sudeći, novi državni sekretar SAD može postati izvršni direktor najveće privatne naftne kompanije u SAD „Ekson mobil“ i nosilac ruskog Ordena... 11.12.2016, Sputnik Srbija\n© AP Photo / LM OteroReks Tilerson\nPo svemu sudeći, novi državni sekretar SAD može postati izvršni direktor najveće privatne naftne kompanije u SAD „Ekson mobil“ i nosilac ruskog Ordena prijateljstva Reks Tilerson.\n8 Decembar 2016, 22:00\nŠezdesetčetvorogodišnji Teksašanin Reks Tilerson nema diplomatsko iskustvo — čitav život je radio u naftnoj industriji, odnosno u kompaniji „Ekson mobil“. Prošle godine ga je magazin „Forbs“ smestio na 25. mesto po rejtingu najuticajnijih ljudi sveta.\n„On je igrač svetske klase. Velika prednost je to što zna mnogo aktuelnih lica, i to dobro. On zaključuje velike ugovore u Rusiji, za kompaniju, ne za sebe“, ovako je opisao Tilersona novoizabrani predsednik SAD Donald Tramp u intervjuu televiziji „Foks njuz“.\nAmerički biznismen je poznat po tome što se zalaže za slobodnu trgovinu, za ukidanje postojeće zabrane izvoza nafte iz SAD.\nDugogodišnji Putinov prijatelj\nReksa Tilersona smatraju vrlo bliskim prijateljem ruskog predsednika Vladimira Putina. Oni su se upoznali još dok je predsednik Rusije bio Boris Jeljcin, u vreme kada je Amerikanac predstavljao interese kompanije „Ekson mobil“ u Rusiji. Ukazom predsednika Ruske Federacije 2012. godine je bio nagrađen ordenom prijateljstva.\nAmerički biznismen je 2011. godine zaključio ugovor kojim se omogućava američkoj kompaniji pristup ruskim resursima na Arktiku, dok je ruski naftni gigant „Rosnjeft“ dobio mogućnost da investira u projekte „Ekson mobila“ po čitavom svetu. To je bio jedan od najvećih rusko-američkih poslovnih ugovora u istoriji. Međutim, sankcije su omele realizaciju dogovora.\nTilerson je bio otvoreni kritičar ekonomskih pritisaka na Moskvu. On je u junu bio gost Peterburškog ekonomskog foruma. S tim u vezi, zapadni mediji smatraju da bi Donald Tramp mogao da ako ne ukine sankcije Rusiji, makar ih olabavi, a naftnom sektoru možda i potpuno ukine. Direktor „Ekson mobila“ je više puta izjavljivao da je kompanija zainteresovana za nastavak rada zajedničke kompanije sa „Rosnjeftom“ nakon ukidanja sankcija.\nPutin je sa mnogima prijatelj, ali su mu interesi države važniji\n2 Avgust 2016, 12:28\n„Ekson mobil“ je zbog uvođenja sankcija zamrznuo devet od deset zajedničkih projekata sa „Rosnjeftom“, uključujući istraživanje i potencijalnu proizvodnju u Crnom moru, na Arktiku i zapadnom Sibiru. Kompanija je procenila gubitke od antiruskih sankcija na milijardu dolara.\n„Ekson mobil“ — „Standard oil“\n„Ekson mobil“ je direktni potomak kompanije „Standard oil“, koju je pre 140 godina osnovao Džon Rokfeler. Ona je stvorena 1999. godine spajanjem dve najveće američke naftne kompanije „Ekson“ i „Mobil“. „Standard oil“ je bio osnovan 1870. godine i brzo je monopolizovao naftnu industriju SAD. Do 1880. godine, zahvaljujući mnogobrojnim malim i srednjim spajanjem, u rukama Rokfelera se našlo 95 odsto proizvodnje nafte u Americi. Iz tog razloga, američka Vlada je donela poznati antimonopolski zakon Šermana 1911. godine. Rokfeler je reagovao na to podelivši „Standard oil“ na 34 manje kompanije. Dve od njih su bile „Džerzi standard“, kasnija „Ekson“, i „Sokoni“, kasnija „Mobil“.\n6 Februar 2015, 14:15\nI danas su Rokfeleri uticajni akcionari „Ekson mobila“, iako je teško navesti koliki je njihov udeo u kapitalu kompanije, pošto je porodičnim fondovima podeljen između mnogobrojnih.\nKompanija „Ekson mobil“ u Vašingtonu upravlja jednom od najvećih lobističkih struktura koja ima ugovore sa preko dvadeset bivših senatora i članova Predstavničkog doma.\n„Ta korporacija je toliko velika i moćna da vodi ozbiljnu sopstvenu spoljnu politiku… Ona se nekad poklapa sa interesima SAD, a nekad ne“, piše Njujork tajms u recenziji knjige Stiva Kola o „Ekson mobil“ — „Privatna imperija“.\nDa li će i Reks Tolerson zaista i postati državni sekretar SAD, saznaćemo naredne nedelje.


Azil i migracije - Čime se bavimo\nNaslovna Čime se bavimo Azil i migracije Azil i migracije\nSvi u istom čamcu: Izazovi mešovitih migracija\nPenjući se uz ograde od bodljikave žice, ukrcavajući se u rasklimatane brodiće ili krijući se u kontejnerima u kojima nema vazduha, izbeglice i migranti širom sveta svakodnevno rizikuju svoje živote u očajničkom pokušaju da nađu bezbednost ili bolji život.\nIza dramatičnih naslova u novinama i snažnih slika ljudi u pokretu, stoje lične priče ispunjene hrabrošću, tragedijama i saosećanjem. Iako izbeglice i migranti često koriste iste puteve i načine transporta, njima je potrebna različita vrsta zaštite.\nDa bi se proučili izazovi zaštite izbeglica u mešovitim migratornim kretanjima, Visoki komesar UN za izbeglice organizovao je dvodnevnu regionalnu konferenciju o Zaštiti izbeglica i međunarodnim migracijama u\nDakaru, Senegalu, u novembru 2008. godine. Konferencija je bila nastavak Dijaloga o izazovima pravne zaštite koji je UNHCR organizovao decembra 2007.godine u Ženevi.\nNeki od faktora koji su doprineli povećanju razmera međunarodnih migracija jesu globalizacija i sve veće razlike u životnom standardu, kako unutar tako i između država. Među ljudima u pokretu danas je puno onih koji su u potrazi za zaposlenjem ili boljim obrazovanjem, drugih koji žele da se spoje sa članovima svojih porodica a najviše onih koji beže od progona, sukoba ili slepog nasilja u njihovim zemljama. I dok izbeglice i tražioci azila čine tek mali broj ukupnog broja migranata širom sveta, oni često putuju zajedno sa migrantima. Mnoga od tih kretanja su nelegalna, često bez potrebnih dokumenata, uz korišćenje\nnelegalnih graničnih prelaza ili uz pomoć krijumčara ljudi.\nLjudi koji putuju na ovakav način rizikuju svoje živote. Oni su često primorani da putuju u nehumanim uslovima, potencijalno su izloženi eksploataciji i zlostavljanju. Države takva kretanja smatraju pretnjom njihovom suverenitetu i bezbednosti. Pa ipak, u nekim slučajevima to biva jedini način da se pobegne od rata ili progona.\nSvestan da su granične kontrole od presudne važnosti za borbu protiv međunarodnog kriminala, uključujući krijumčarenje i trgovinu ljudima, UNHCR insistira na potrebi za praktičnim merama zaštite da bi obezbedio da se one ne primenjuju na nediskriminatoran ili neproporcionalan način i\nda ne dođe do vraćanja izbeglica u zemlje gde bi njihovi životi i sloboda bili izloženi riziku.\nUNHCR sarađuje sa vladama širom sveta da bi im pomogao da reše neke od tih problema na usaglašen i praktičan način. Jedan od primera je plan u 10 tačaka koji sprovodi UNHCR. U njemu je nabrojano deset glavnih oblasti u kojima je potrebno preduzeti meree da bi se odgovorilo na mešovite migracije u zemljama porekla, tranzita i odredišta.


Samit APEK-a u Japanu\nPredsednika Obamu je na aerodromu u Tokiju dočekao šef japanske diplomatije Seidji Mehara.\nAmerički predsjednik Barak Obama doputovao je u Japan, gdje se održava dvodnevni samit Azijsko-pacifičkog ekonomskog foruma, skraćeno APEK. Obama i ostali svjetski lideri prethodno su učestvovali na sastanku Grupe 20, na kome je naglašeno da se treba zalagati za tržišno utvrđivanje kursne politike.\nTakođe je iznijet plan za stvaranje sistema koji bi identifikovao ekonomske neravnoteže koje ugrožavaju stabilnost. Duboke podjele u pogledu vrijednosti valuta i sve većih ekonomskih neravnoteža, sudeći prema nedorečenom završnom saopštenju, međutim nisu prevaziđene.\nValutni sporovi i ekonomski rast biće teme i samita APEK-a, na kojem će se predsjednik Obama zalagati za regionalni sporazum o slobodnoj trgovini nazvan Transpacifičko partnerstvo, koji bi trebalo da smanji uvozne dažbine u devet zemalja, uključujući Australiju i Japan. Samit u japanskom lučkom gradu Jokohami održava se neposredno nakon sastanka Grupe 20 u južnokorejskoj prijestonici Seulu, koji nije uspio da riješi razlike u pogledu kursnih politika i neravnoteža u trgovini među ključnim ekonomijama.\n“Saglasili smo se da utvrdimo precizni standard početkom naredne godine i razmotrimo ga. Sada polazimo od principa da možemo da riješimo ovaj problem na narednom samitu,” izjavio je Li Mjung Bak, predsjednik Južne Koreje\nSamit APEC-a održava se 13. i 14. novembra u Jokohami.\nLideri 20 najvećih svjetskih privreda obećali su da će se uzdržati od takozvane konkurentske devalvacije valuta i da će dozvoliti tržištu da samo reguliše kursne razlike. Odbacili su međutim prijedlog da se utvrde precizne cifre za nacionalne trgovinske balanse, koji su podržale Sjedinjena Države i Južna Koreja, ali su mu se usprotivile ostale zemlje, među kojima su Kina, Njemačka i Japan.\nAmerički predsjednik je na konferenciji za novinare na kraju samita međutim govorio o napretku kada je riječ o stabilizaciji i jačanju globalne ekonomije, ali je istakao da bi zemlje mogle ponovo da budu u opasnosti ukoliko ne okončaju nekorektne trgovinske prakse i valutne manipulacije.\n“Zemlje sa velikim deficitima moraju da rade na tome da ih smanje, kao što je to slučaj u Sjedinjenim Državama gdje smo na putu da prepolovimo deficit do 2013 godine i ja sam spreman da donesem teške odluke kako bi postigli taj cilj. Slično,države sa velikim suficitima moraju da se okrenu od nezdrave zavisnosti od izvoza i da preduzmu mjere na podsticanju domaće potražnje”, poručio je Obama.\nAmerički predsjednik je ponovio da je vrijednost kineske valute i dalje nerealno niska, što nanosi štetu Sjedinjenim Državama i drugim trgovinskim partnerima. Završno saopštenje sa samita međutim ne sadrži eksplicitan stav o kineskom juanu.\n“Nastavićemo pažljivo da pratimo porast vrijednosti kineske valute. Svi moramo da izbjegnemo akcije kojima se podstiče neravnoteža i zemljama obezbjeđuje nekorektna prednost na tržištu”, naveo je Obama.\nBritanski premijer, Dejvid Kameron, ipak vjeruje da je postignut napredak u pogledu pitanja trgovinskih neravnoteža.\n“Kina se vrlo polako kreće ka stvarnom povećanju domaće potrošnje i uspostavljanju ekonomskog balansa. Nije riječ o ogromnom, ali jeste o dobrom i stalnom napretku.”\nDomaćin narednog samita G20 je Francuska koja će se, kako je u Seulu najavio predsjednik Nikola Sarkozi, fokusirati na stvaranje snažnijeg međunarodnog monetarnog sistema. Sarkozi je istakao da će agenda za samit, koji će biti održan u Kanu naredne godine, biti predstavljena u januaru u Parizu.


Elektrotehnički fakultet, 23.07.2020\n/ ELEKTROTEHNIČKI FAKULTET /VIJESTI /PARTNERSTVO SA KOMPANIJOM ICT COREIT OTVARA RADNA MJESTA I SAVREMENE USLOVE RADA ZA STUDENTE ETF-A\nDekan Elektrotehničkog fakulteta Univerziteta Crne Gore prof. dr Saša Mujović potpisao je danas ugovor o partnerstvu i donaciji sa internacionalnom kompanijom ICT CoreIT. Partnerstvo sa ovom kompanijom će rezultirati otvorenom mogućnošću za zaposlenje studenata ovog fakulteta, kao i renoviranjem i opremanjem najsavremenijom IT opremom jedne od sala fakulteta, koja će nositi ime ove kompanije.\nOva internacionalna kompanija je jedan od regionalnih lidera u izradi softverskih rješenja u oblasti sistemske integracije. U Crnoj Gori svoje projekte uglavnom realizuje za državne i finansijske institucije, a zvanični je partner vodećih svjetskih ICT kompanija: IBM, RedHat, Juniper, Lenovo i druge.\nDekan Mujović kaže da sjajna potvrda da bivši studenti Elektrotehničkog fakulteta, a danas uspješni poslovni ljudi, ne zaboravljaju svoj fakultet, dolazi upravo iz ICT kompanije CoreIT.\n„Rukovodioci CoreIT-a, alumnisti Elektrotehničkog fakulteta, Branko Biberdžić i Andrej Minevski, najzaslužniji su što je ova kompanija postala novi partner Elektrotehničkog fakulteta i odlučila da renovira i potpuno opremi, savremenom IT opremom, jednu od računarskih sala ETF-a“, saopštio je dekan Mujović.\nBranko Biberdžić, koji je je u ime kompanije CoreIT potpisao ugovor, iskazao je zadovoljstvo zbog partnerstva sa Elektrotehničkim fakultetom i istakao da talentovani programeri ETF-a odmah mogu aplicirati za posao u CoreIT-u.\nUz zalaganje alumnista, na Elektrotehničkom fakultetu, jedna od sala će biti renovirana po strogim standardima i predstavljati najreprezentativniji prostor ovoga tipa na Univerzitetu Crne Gore. Umjesto klasičnih računara, u sali koja će se ubuduće zvati Računarska sala CoreIt, biće zastupljeni laptop računari Dell.\nDekan Mujović je istakao da ga raduje kada bivši studenti pokazuju snažnu emociju prema Fakultetu i što omogućavaju da drži korak u opremljenosti sa mnogo bogatijim institucijama visokog obrazovanja.\n„Siguran sam da će ovakvi uslovi za rad djelovati stimulativno na studente i da će u renoviranoj sali pokazati i nadograditi svoj potencijal", zaključuje dekan Mujović.\nDnevne novine, 24.7.2020.


Poseti Limundo i kategoriju Humanitarne akcije pod odeljkom DONOSIMO OSMEH , pogledaj sve predmete koji se nalaze na Aukciji. Uz malo sreće možeš postati vlasnik velikog broja kolekcionarskih potpisanih predmeta poput : dres košarkaša Partizana potpisan od strane celog tima, dres naših košarkašica sa potpisom Ane i Milice Dabović, kapica vaterpolo reprezntativca Duška Pjetlovića sa potpisima svih igrača i selektora, i još mnogo toga …\nKako učestvovati na aukciji\nAko nikad niste učestvovali na Limundo aukciji, potrebno je da registrujete nalog na platformi Limundo, pa da verifikujete svoj nalog.\nVerifikacija je veoma bitan detalj zbog smanjivanja mogućnosti zloupotrebe same platforme.\nProces verifikacije je jednostavan, kada udjete na predmet koji vam se dopada u kategoriji Humanitarne aukcije – Donosimo osmeh, ispratite kratko upustvo.\nPošaljite im mail sa naslovom verikacija naloga, pozvaće vas ljubazni operatori, ispratite njihova upustva i time ste završili verifikaciju, ostaje vam samo da uspešno pošaljete vašu ponudu.\nKako do vašeg željenog predmeta\nHumanitarna manifestacija Donosimo Osmeh prikuplja sredstva za:\n* Vanju Malovic i njenu terapiju Zolgensma, za putne troškove i smeštaj.\n* Udruženje samohranih roditelja i porodica osoba sa invaliditetom „Plava školjka“ iz Beograda\nNakon završetka aukcije, potrebno je izvršiti uplatu na sledeći način:\n1. 50% licitiranih sredstava uplatiti na račun :\n1077 – Vanja Malović\nSa naznakom – DONOSIMO OSMEH\n2. 50% licitiranih sredstava uplatiti na račun :\nKuća Nade – Plava školjka\n*** Dokaz o uplatama uplatnica ili izvod, poslati na email: donosimoosmeh@gmail.com ***\nPreuzimanje predmeta LIČNO ili slanje poštom.\nGalerija predmeta koji su na aukciji:\nPotpisan dres košarkaša Partizana\nPotpis Milica i Ana Dabović\nPotpis Goran Grbović\nPotpis reprezentativki Srbije\nPotpisane rukavice Milan Borjan\nPotpisana kapica reprezentacije Srbije\nRelated Topics:Donosimo osmehhumanitarna akcijaIstaknuto\nSijarto: Srbija je ključna na zapadnom Balkanu\nKošarka17 minuta ago\nKultura32 minuta ago


Zakerberg sprema revoluciju: Neće nam trebati telefoni, ni televizori – Bankar.me\nZakerberg sprema revoluciju: Neće nam trebati telefoni, ni televizori\nIako je ova najava izgledala prilično bezazleno, nema sumnje da je Fejsbuk u direktnom nadmetanju sa Guglom i Eplom, pokušavajući da stvori aplikaciju i alate koji se ne oslanjaju na pametne telefone.\nPrema pisanju Njujork Tajmsa, Zakerberg je već dugo razočaran što Fejsbuk nije do sada izgradio sopstveni kredibilan operativni sistem za pametne telefone.\nOvoga puta, međutim, tehnološki gigant je objavio rat gotovo svima u tehnološkoj industriji, piše sajt Bussines Insider.\nIako je potrebno najmanje deset godina da se to desi, iz Fejsbuka najavljuju da je potreban još samo jedan korak u sporom maršu ka smrti pametnih telefona i usponu još čudnije, fantastičnije i uzbudljivije budućnosti u tehnološkom svetu.\nZakerberg je tokom konferencije F8 pokazao kako da imate virtuleni ekran u svojoj dnevnoj sobi, veći od vašeg televizora, a da pritom on fizički nije u sobi.\n“Ne treba vam fizički televizor, kad možete da kupite aplikaciju TV za jedan dolar i stavite je na zid i gledate šta želite. Nevjerovatno je kad zamislite koliko fizičkih stvari imamo, a one ne moraju da budu tu i da nam zauzimaju prosto”, rekao je Zakerberg.\nTo ima smisla, ukoliko podražavate ideju da “nosite” kompjuter na svom licu i skroz ste saglasni sa tim da Fejsbuk posreduje u svemu što čujete i vidite.\nMeđutim, to nije samo TV, i ta filozofija bi mogla da se proširi na pametne telefone, tablete, fitnes trake za trčanje ili bilo koji drugi uređaj koji ima ekran ili preko njega funkcioniše.\nProblem koji se javlja je, naravno, taj, da veliki dio svjetske ekonomije zavisi od proizvodnje telefona, televizora, tableta, i svih drugih gedžeta, koje Fejsbuk misli da može da zamijeni sa svojom tehnologijom.\nČak je i Zakerberg priznao da je dug put pred njima. Tako, platforma “Camera Effects”, može da privuče veliki broj korinika, ali isto tako i da doživi sunovrat. Aplikacije koje su napravljene danas za Fejsbuk kameru mogu da završe kao prve verzije aplikacije koje biste koristili uz pomoć posebnih naočara.\nU kratkom roku, Fejsbukova “igra” za izmjenjenu realnosti će izgledati kao nadmetanje sa Snepčetom, a to zapravo i jeste.\nNa duge staze gledano, Fejsbuk će biti u borbi “sam protiv svih” i u unakrsnoj vatri će se naći gotovo svi, od Epla, Gugla do Majkrosofta.\nPOJMOVIMark Zuckerberg smart telefon vještačka inteligencija


Gardian piše da je Toni Bler savetovao Vučića na račun Emirata – Balkanekspresrb.rs\nGardian piše da je Toni Bler savetovao Vučića na račun Emirata\nPodsetimo, Vučić je, pre dve godine, preuzimajući premijersku fotelji rekao da će njega i njegovu vladu, pored ostalih, savetovati i Toni Bler. To je naišlo na oštre kritike i osude srpske javnosti, koja nije zaboravila da je tokom svog mandata Bler bio žestoki zagovornik bombardovanja Srbije 1999. godine\nLONDON – Toni Blera, bivšeg britanskog premijera, koji se posle odlaska iz politike posvetio unosnom konsultantskom biznisu, za savetničke usluge koje je pružao Aleksandru Vučiću plaćali su Ujedinjeni Arapski Emirati!\nOvo je otkriće objavio britanski magazin Gardian koji tvrdi da je Blair prodajući konsultantske usluge za nekoliko godina zaradio više stotina miliona funti.\nPodsetimo, Vučić je, pre dve godine, preuzimajući premijersku fotelji rekao da će njega i njegovu vladu, pored ostalih, savetovati i Toni Bler. To je naišlo na oštre kritike i osude srpske javnosti, koja nije zaboravila da je tokom svog mandata Bler bio žestoki zagovornik bombardovanja Srbije 1999. godine.\nNa pitanje kritičara koliko će budžet koštati angažovanje Blera, Vučić je odgovorio da neće ništa, jer će Blair svoje usluge dati besplatno.\nOstrovski mediji, međutim, otkrivaju da su konsultantske usluge Blera i njegove firme papreno skupe.\nTako je predsednik Kazahstana Nursultan Nazarbajev za savetničke usluge Bleru platio 5 miliona funti. Bler je sarađivao i sa vladama Albanije, Egipta, Izraela, Kuvajta. Bio je i savetnik fonda “Mubadala” iz Ujedinjenih Arapskih Emirata, koji je, uz ostale investicije, stajao i oko velikih poslova u Srbiji, što je “Beograd na vodi”.\nTaj fond je platio Bleru, pored vlastitih, i troškove savetovanja Aleksandra Vučića, navodi britanski Gardian.♦\nTagsAleksandar Vučić Gardian Toni Bler\nDodikova poseta Moskvi: Putina (ne) interesuje referendum!


Sindikat traži zabranu ugovora s novim radnicima\nBeta\t 23. avgusta 2015. 13:35\nSindikat radnika u prosveti Srbije (SRPS) zatražio je danas od Ministarstva prosvete da izda hitnu naredbu direktorima škola da ne produžuju ugovore na određeno vreme radnicima koji su radili u prošloj školskoj godini, kao i da ne sklapaju nove ugovore.\nKako se navodi u saopštenju, mnogi direktori škola već sada sklapaju ugovore na određeno vreme “čime ubacuju u sistem nove radnike, ne čekajući liste viškova i potreba”.\nPrema oceni tog sindikata, zabranom produžetka starih ugovora i angažovanja novih radnika u prosveti, stvorila bi se mogućnost da u prvih 15-ak dana školske godine škole iskoriste objavljene liste viškova i potreba i da sprovedu prvi krug preuzimanja.\n“U isto vreme, radne grupe za praćenje viškova po školskim upravama morale bi već krajem nedelje da započnu kontrolu lista i preuzimanja”, naveo je Sindikat radnika u prosveti.\nRanije je predsednica Unije sindikata prosvetnih radnika Srbije Jasna Janković izjavila da se na listama o tehnološkim viškovima koje je objavilo Ministarstvo prosvete, nalaze nastavnici kojima nedostaju časovi ili su izgubili punu normu.\nOna je dodala da bi do 26. avgusta trebalo da budu objavljene liste na kojima će biti precizirane potrebe škola za novim profesorima.


Inspektor Blaža svira u SKC-u - Rock SvirkeRock Svirke\nInspektor Blaža svira u SKC-u\n– Imali smo razne ideje gde da održimo jubilarni koncert. Prvo smo hteli da održimo nastup u toaletu „Arene“, ali imaju zgusnute termine u aprilu, pa smo odustali. Zatim smo se razmišljali da nastupimo na kružnom toku Slavije, ali MUP nam je dao informaciju da ćemo proći kao „beogradski fantom“. Zato smo se odlučili za popularni klub „Living rum“ u SKC-u – kaže Blaža koji najavljuje sjajan šou.\n– Odsviraćemo sve pesme koje su obeležile našu i tuđe karijere, tako da ce koncert trajati preko dva sata. Cena karte je više nego popularna i biće 300 dinara, a specifičnost koncerta je da ćemo prvi put u karijeri imati „fan pit“ i karta za ta mesta će biti 301 dinar – kaže Blaža i dodaje: „Svaki dinar od te karte biće uplaćen na žiro-račun našeg gitariste Arigo Sakija, da napokon kupi novo pojačalo“.


Ministarstvo finansija i ekonomije Republike Srbije podnelo je, na osnovu nalaza sektora finansijske kontrole, krivične prijave zbog zloupotrebe službenog položaja i nenamenskog korišćenja sredstava budžeta 1999. godine od strane Republičke direkcije za imovinu Republike Srbije, u iznosu od preko 17 miliona dinara.\nOvaj iznos utrošen je za rekonstrukciju rezidencijalne vile u Tolstojevoj 4, u Beogradu, vlasništvo SRJ, površine 435 kvadratnih metara, sa 33 ari zemljišta i tri terase od 125 kvadratnih metara, dodeljene na korišćenje generalu JNA Svetozaru Marjanoviću.\nKontrolom je utvrđeno da je Komisija za stambena pitanja Vlade Republike Srbije, kojom je predsedavao Branislav Ivković, dodelila 20. jula 1999. godine generalu Marjanoviću vilu, vlasništvo SRJ, iako na to nije imao pravo po republičkim propisima. Nakon toga, uz saglasnost tadašnjeg zamenika ministra finansija Republike Srbije Stojana Golića, preduzeću «Koling», čiji je jedan od rukovodilaca bio Borislav Milačić, tadašnji ministar finansija, bez tendera je poverena rekonstrukcija vile, uređenje terena, izrada i montaža opreme, kapije i ograde. Sve je plaćeno sredstvima budžeta u iznosu od 17 miliona dinara namenjenim za finansiranje lokalne samouprave.\nGeneral Marjanović je 07. decembra 1999. godine otkupio vilu za 291 hiljadu dinara.\nMinistarstvo finansija i ekonomije podnelo je krivične prijave protiv odgovornih lica ministarstava, Republičke direkcije za imovinu i generala Marjanovića.


Posle smrti svetitelja, sahranjeni su zajedno u mestu Feremanu shodno otkrovenju Božjem.\nPostoji verovanje da nije dobro raditi teške fizičke poslove i da bez preke potrebe ne treba izlaziti iz kuće.\nSutra su Sveti Vrači : Slava lekara, obavezno izgovoriti MOLITVU ZA OZDRAVLJENJE.Srpska pravoslavna crkva 14. novembra obeležava praznik posvećen Svetim besrebrenicima Kozmi i Damjanu, u narodu poznat kao Vračevi ili Vrači.Sveti Kozma i Damjan su rođeni u Aziji. Vaspitani su u hrišćanskom duhu i u mladosti su izučili lekarske veštine.Ljude su lečili besplatno i ubrzo su proglašeni besrebrenicima, jer za lečenje nisu uzimali nikakvu nadoknadu. Toliko su bili oprezni u besplatnom lečenju da se jednom prilikom Kozma naljutio na Damjana što je od jedne bolesnice uzeo tri jajeta, a on je to uradio jer ga je ona prethodno zaklela Svetom Trojicom. Posle smrti svetitelja, sahranjeni su zajedno u mestu Feremanu shodno otkrovenju Božjem. Sveti Vračevi su krsna slava mnogih srpskih rodova i esnafa, pre svega lekara. Praznik je uvek 14. novembra, a u crkvenom kalendaru obeležen je crnim slovom.Postoji verovanje da nije dobro raditi teške fizičke poslove i da bez preke potrebe ne treba izlaziti iz kuće. Ovaj dan je po narodnom verovanju dobar za molitvu za ozdravljenje.Ovu molitvu trebalo bi čitati 40 dana za redom, i bićete zdravi onoliko koliko verujete da vam to može pomoći.


Dovoljno je pogledati mlade ljude na različitim mestima u kojima se kreću ili borave i primetiti da su pametni uređaji u prvom planu aktivnosti većine njih. I deca i mladi su u velikoj meri usmereni na internet i društvene mreže, a njihovo angažovanje je uglavnom vizuelne prirode, od pravljenja selfija do pregleda foto-galerija i raznih video-klipova po sajtovima.\nDugogodišnjeg učitelja i direktora Pčelice pitamo gde je u svemu tome knjiga.\n‒ Knjiga je tu gde je i bila, na raspolaganju svima koji vole pisanu reč, ali je problem što su se mladi odvikli čitanja pod naletom savremenih tehnologija.Ko je odgovoran za takav položaj knjige?\n‒ Svi smo na neki način odgovorni, roditelji, nastavnici i društvo u celini, ali svakako se ne može osporiti da knjiga ima veoma jaku konkurenciju u savremenim tehnologijama koje se konstantno razvijaju. Kada stavimo na tasove vage sve okolnosti koje su protiv knjige i za knjigu u ovom vremenu, smatram da je neophodna ravnoteža kojom bi se omogućilo da deca prihvataju knjigu i sve njene pozitivne vrednosti paralelno sa prihvatanjem virtualnog sveta. U suprotnom ćemo dobiti generacije koje će imati teškoće u govoru, probleme sa razmišljanjem, smanjenu kreativnost, ali i zdravstvene probleme zbog prekomernog korišćenja pametnih uređaja koje decu odvlače čak i od fizičkih aktivnosti.\nDolazimo i do pitanja kako decu zaintresovati za čitanje pored toliko zanimljivih multimedijalnih nadražaja oko njih.\n‒ To je sada veoma težak posao, ali suštinski neophodan. Potrebno je poći od porodice i stvaranja navike čitanja kod najmlađih. Zauzetost roditelja i tempo života nikako ne mogu biti opravdanje za propuste u bavljenju decom koji će kasnije imati ogromne posledice. Polazi se od slikovnica i čitanja deci u slobodno vreme i pred spavanje. Tu se produbljuje kontakt sa budućim malim čitaocem, i bogati se rečnik reprodukucijom priča. Zatim, u početnoj nastavi čitanja i pisanja neophodno je da učitelji, ali i roditelji, bibliotekari i drugi, intezivno rade sa decom na stvaranju čitalačkih navika, odabirom zanimljivih i deci prilagođenih tekstova za početno čitanje. Ovakvim novim generacijama tek kasnije se nude ozbiljna književna dela, jer ih prevelika količina teksta, sitan font, arhaičan rečnik, često mogu obeshrabriti i odbiti od knjige. Dakle, počinje se sa mnogo slika i kratkim pričama, prelazi na duže priče sa slikama, a zatim se deca lagano uvode u svet književnosti putem školske i domaće lektire. Kada postanu formirani čitaoci, sve je na njima i njihovom ukusu, interesovanjima, navikama.\nOd ove školske godine ponovo se uvodi obavezna domaća lektira u prvom i petom razredu osnovne škole po novom programu. Mislite li da će takva odluka prosvetnih vlasti imati pozitivne efekte na nastavu srpskog jezika?\n‒ Prvo, da je sreće da domaća lektira nikad nije ni prestajala da bude deo školskog programa, ali i da se znatno ranije menjala i prilagođavala učenicima. Nastava srpskog jezika je znatno izgubila bez posebnih časova obrade domaće lektire. S obzirom na to da se u poslednje vreme prilično forsira odnos prema deci zasnovan na njihovim izborima i željama, važno je da učenici shvate da pored prava, postoje i obaveze u školi. Ne želim da budem banalan, ali kao što je za sticanje higijenskih navika važno da dete ima obavezu da rasprema svoje stvari, uređuje kutak za igru, da rasprema radni sto i sl., isto tako je značajno i da za stvaranje čitalačkih navika dete ima obavezu da deo svog vremena posveti čitanju. Ono što je obavezujuće nije uvek omiljeno, ali je ponekad neophodno što je slučaj i sa školskim obavezama. Prednosti onog koji voli knjigu su ogromne, jer se pred takvim ljudima otvaraju vrata i prozori znanja i širi svet koji ih okružuje u svakom smislu.Kakvi su vaši planovi kao izdavača u vezi sa objavljivanjem domaće lektire?\n‒ Na tržištu su postojali kompleti domaće lektire koji su bili prilagođeni što nižoj ceni, kako bi lektira bila dostupna deci, ali su po mom mišljenju tanak papir, sitan font, izostavljanje metodičkih smernica uz lektiru imali samo kontraefekat. Neophodno je da se taj prvi korak približavanja knjige deci u vidu domaće lektire učini što zanimljivijim i prihvatljivijim. Pčelica se odlučila na objavljivanje lektire prilagođene deci ovog vremena i počeli smo od prvog razreda. Knjige za prvake će biti u punom koloru, sa mnogo ilustracija, font će biti krupan i prilagođen njihovim vizuelnim sposobnostima, a posmatrano sa tehničke strane, knjige će biti prošivene i većeg formata nego dosadašnja lektira. Pored tekstova predviđenih programom, lektira će sadržati rečnike nepoznatih reči, biografije pisaca i posebne radne listove koji će pomoći đacima i učiteljima u obradi domaće lektire. Mislim da smo uradili dobar i odgovoran posao na pripremi domaće lektire za prvi razred osnovne škole i nadamo se da će ovakav pristup ovom delu programa srpskog jezika pomoći da deci vratimo knjigu u ruke, a time vratimo i svu radost i zadovoljstvo čarobnog sveta pisanih reči.\nTagovi :domaća lektira, đačka lektira, IK Pčelica, knjige za decu, školska lektira


Predlog Zakona o izmenama i dopunama Zakona o planiranju i izgradnji - Kragujevac online - Sve o gradu na jednom mestu\nTrenutno se nalazite na strani: Vesti Info Srbija Predlog Zakona o izmenama i dopunama Zakona o planiranju i izgradnji\nsubota, 06 april 2019 00:01\tToni\nZbog predloga Zakona o izmenama i dopunama Zakona o planiranju i izgradnji, a koji je ušao u skupštinsku proceduru, članovi Inženjerske komore Srbije su najavili protestna okupljanja od 6. aprila 2019. godine. Izvrsni menadžer Marketing Koncept grupe, Stefan Svičević Koncept, je za 6. april najavio posetu Temišvaru u Rumuniji kako bi video stare građevine, njihove sređene fasade i saznao kako su uspeli da sačuvaju prvobitan oblik. Njegov komentar na Predlog Zakona o izmenama i dopunama Zakona o planiranju i izgradnji, najbolje je da se prvo čuje reč profesije.\nNovim Predlogom zakona o izmenama i dopunama Zakona o planiranju i izgradnji, koji je u četvrtak 28. marta 2019.godine usvojen na Vladi RS i koji je ušao u skupštinsku proceduru, kao i Zakonom o izmenama i dopunama Zakona o planiranju i izgradnji iz novembra 2018.godine, iznova se degradira inženjerska struka u Srbiji i vrši podržavljenje Inženjerske komore Srbije. Tekst predloga zakona, objavljen je na linku Skupštine RS:\nZbog ovog Predloga zakona, kao i drugih, po struku nepovoljnih, odredbi sadržanih u izmeni Zakona iz novembra 2018. godine, kao i predlozima sadržanim u nacrtu pravilnika o izdavanju licenci koje je pripremilo Ministarstvo građevinarstva, saobraćaja i infrastrukture, inženjerska struka izražava oštar protest protiv daljeg sistematskog uništavanja i degradacije struke i domaće privrede. Ne tako davno, srpske građevinske firme su gradile fabrike, mostove, autoputeve, kao i druge kapitalne objekte u Evropi, Aziji i širom sveta. Danas, naši inženjeri odlaze iz Srbije na rad u Nemačku, Austriju, Ameriku, Rusiju, dok u Srbiji najveće poslove na izgradnji autoputeva, železnice i infrastrukture dobijaju strane kompanije iz Kine, Azerbejdžana, Turske, Španije, Francuske. Kao podizvođači se javljaju preduzeća bez odgovarajućih kapaciteta i bez stručnih referenci, a tek kao podizvođači podizvođača javljaju se nekadašnji domaći giganti – Planum, Mostogradnja, Putevi Užice, Energoprojekt.\nO sudbini inženjera, o najvrednijim investicijama i najsloženijim infrastrukturnim projektima u Srbiji, odlučuje Ministarstvo građevinarstva, saobraćaja i infrastrukture koje u rukovodstvu Sektora za građevinske poslove, sprovođenje objedinjene procedure i ozakonjenje nema nikoga iz redova inženjerske struke – niti jednog građevinskog inženjera, niti arhitektu. Nove licence koje sada izdaje Ministarstvo građevinarstva, saobraćaja i infrastrukture mogu da dobiju i stranci – Kinezi, Azerbejdžanci, Italijani i mnogi drugi. To znači, da naši mladi inženjeri moraju da odlaze u inostranstvo i rade u Africi i Sibiru, jer za njih ovde neće biti normalnog posla, odnosno posla u struci, a koji je i dovoljno plaćen da se od njega može dostojanstveno živeti. Posle samo četiri meseca od poslednje izmene Zakona o planiranju i izgradnji, kada su oduzeta ovlašćenja Inženjerskoj komori Srbije, sada se predloženim izmenama Komora podržavljuje tako što će, osim većine u Nadzornom odboru Komore, u Upravnom odboru Komore koji po novom predlogu Zakona broji 12 članova biti 6 predstavnika ministarstva, koji ne moraju biti inženjeri, 2 već mogu biti iz bilo koje struke i bilo kog stepena stručne spreme. Ako se ovaj zakon bude usvojio u Skupštini Srbije, predsednik i potpredsednik Upravnog odbora Komore, biraće se, umesto iz redova predstavnika članova Komore, iz reda predstavnika ministarstva, pri čemu ti članovi i ne moraju biti inženjerske struke – odnosno ljudi bez inženjerskog zvanja i bez inženjerskog znanja.\nNijedna inženjerska komora u Evropi i svetu nema takvo rukovodstvo. Nijedna strukovna organizacija u Srbiji nema takvo rešenje – rukovodstvo koje struka nije birala – ni advokati, ni lekari, ni stomatolozi ni medicinske sestre. Mi smo jedinstveni slučaj ne samo u Evropi već i svetu. Neprihvatljivo je i ukidanje matične sekcije urbanista, jer urbanizam sam po sebi prestavlja okosnicu i preduslov razvoja svega onoga što čini prostor, a samim tim i državu. Ovako, urbanisti utopljeni u sekciju arhitekata, tako reći ”nevidljivi”, neće biti u mogućnosti da se dovoljno glasno čuju i daju svoja stručna mišljenja, što je nažalost možda i bio cilj ovog zakona.\nUrbanisti su uvek bili spona između stanovništva i politike, između traženog i mogućeg, a sada sve to gubi na značaju, nipodaštava se ova veoma bitna karika u arhitekturi i poništava se sve ono što je Inženjerska komora Srbije znala da prepozna u prethodnom periodu. Zbog neprihvatljivo lošeg odnosa Ministarstva građevinarstva, saobraćaja i infrastrukture, Vlade i Skupštine RS prema struci, donošenja zakona bez konsultacija sa strukom i inženjerskim organizacijama, brojni inženjeri iz Srbije – članovi Inženjerske komore Srbije, najavili su protestna okupljanja počev od subote, 6. aprila 2019.godine, pa sve do ispunjenja zahteva za hitno povlačenje Predloga zakona o izmenama i dopunama Zakona o planiranju i izgradnji, koji se nalazi u skupštinskoj proceduri, a u delu koji se odnosi na Inženjersku komoru Srbije, kao i preispitivanje odredbi Zakona o izmenama i dopunama. Zakona o planiranju i izgradnji iz novembra 2018.godine, nepovoljnih i neprihvatljivih za inženjersku struku.


Van Roden: BiH mora preduzeti dosta mjera | ZOS d.o.o.\nVan Roden: BiH mora preduzeti dosta mjera\nŠef Misije MMF-a za BiH Ron van Roden rekao je da se za odobrenje bilo kakvog novog programa MMF-a sa BiH prethodno mora preduzeti dosta mjera da bi se vidjela namjera da se želi poboljšati poslovni ambijent u BiH.\nPredsjedavajući Savjeta ministara BiH Denis Zvizdić, te ministar finansija i trezora Vjekoslav Bevanda i ministar spoljne trgovine i ekonomskih odnosa Mirko Šarović razgovarali su danas sa delegacijom MMF-a koju je predvodio šef Misije Ron van Roden, saopšteno je iz Savjeta ministara, javlja Srna.\nVan Roden je rekao da je neophodno raditi na fiskalnoj konsolidaciji da bi dug BiH imao trend opadanja, kao i na povećanju prihoda da bi se na kvalitetniji način kontrolisali rashodi.\nOn je istakao i da postoji vidljiva predanost i veći nivo koordinacije svih vlada u BiH, i da je to kvalitetan i pozitivan korak.\nNa sastanku je razgovarano o reformama u oblasti poreza, carinskim propisima, finansijskom sektoru, a izraženo je i interesovanje za ostvarivanje napretka u reformi javne uprave za šta su zainteresovani svi nivoi vlasti.\nZvizdić je informisao delegaciju MMF-a o tome da Savjet ministara BiH ima agendu budućih ekonomskih reformi koja tretira identične probleme.\nOn je rekao da će Savjet ministara u narednom periodu biti potpuno posvećen ekonomskom razvoju BiH, povećanju stepena finansijske discipline, finansijskoj stabilizaciji, otvaranju novih radnih mjesta, novim investicijama i svim aspektima koji mogu unaprijediti ekonomski razvoj BiH.\nZvizdić je naglasio da ovaj saziv Savjeta ministara ima kapacitete da ispunjava evropsku agendu i da krene putem reformi.\nSastanku su prisustvovali i rezidentni predstavnik MMF-a Ruben Atojan i glavni ekonomista u misiji MMF-a u BiH Rikardo Laudes.\nMisija MMF-a nalazi se u posjeti BiH i sa vlastima BiH vodi razgovore u okviru konsultacija koje podrazumijevaju strukturalne reforme, politike za očuvanje makroekonomske stabilnosti, politike za ubrzanje rasta i zaposlenosti, reforme za unapređenje poslovnog okruženja i tržišta rada, a razgovara se i o mogućim modalitetima novog aranžmana sa MMF-om.


Afera "respiratori" se nastavlja: SIPA napravila haos na aerodrom u Sarajevu! Pretresaju sve, izuzimaju važne dokumente!\nAfera “respiratori” se nastavlja: SIPA napravila haos na aerodrom u Sarajevu! Pretresaju sve, izuzimaju važne dokumente!\nPosljednje, Vijesti / BiH, SIPA


Zamenik bugarskog ministra vanjskih poslova učestvovao u komemoraciji za predsednika Trajkovskog u Skoplju\nZamenik bugarskog ministra vanjskih poslova, Georg Georgiev, učestvovao je 26. februara u Skoplju na ceremoniji povodom 15. godišnjice smrti predsednika Borisa Trajkovskog, saopštilo je Ministarstvo spoljnih poslova u Sofiji. Georgiev je prisustvovao na poziv premijera Severne Makedonije Zorana Zaeva i Međunarodne fondacije Boris Trajkovski.\nGeorgiev je 25. februara učestvovao u diskusiji pod nazivom “Liderstvo zasnovano na vrednostima – od principa do realizacije”, koju je u znak sećanja na Trajkovskog organizirao ministar spoljnih poslova Severne Makedonije Nikola Dimitrov.\nKomemoracija 26. februara počela je molitvenim doručkom u znak sećanja na pokojnog predsjednika.\nU bugarskoj delegaciji je bio i Simeon Saks-Koburg, koji je bio bugarski premijer u vreme smrti Trajkovskog.\nTrajkovski, koji je postao šef države u novembru 1999. godine, preminuo je 26. februara 2004. godine kada se srušio avion koji je putovao na međunarodnu konferenciju u Mostaru, Bosna i Hercegovina.\nPad je pripisan greškama pilota i greškama u sistemu, a loši vremenski uslovi su pogoršali situaciju.\nMeđunarodna fondacija Boris Trajkovski osnovana je u proljeće 2004. godine, opisujući se kao “posvećena trajnoj pozitivnoj promeni u zemlji, što će zauzvrat stvoriti stabilniju, bezbedniju i prosperitetniju zemlju, regiju i svet” ./ IBNA


BTC $63.363 -2,68%\nETH $4.142 -0,49%\nXRP $1,11 -2,61%\nBCH $634 -1,22%\nEOS $4,75 -1,17%\nDOGE $0,25 -1,63%\nNova studija PwC-a pokazuje da, uprkos potencijalu koji pruža blokčein, regulatorna neizvesnost i dalje predstavlja glavnu prepreku širem usvajanju.\nRegulatorna neizvesnost i poverenje predstavljaju glavne prepreke za usvajanje blokčeina među firmama, prema studiji objavljenoj 27. avgusta od strane revizorske kompanije PricewaterhouseCoopers (PwC).\nNova studija pod nazivom "Blokčein je ovde. Koji je vaš sledeći potez?", koju je sprovela PwC, ispitala je 600 rukovodilaca u 15 zemalja o njihovom razvoju blokčeina i mišljenjima o njegovom potencijalu. Zemlje koje su učestvovale u istraživanju uključivale su Australiju, Kinu, Dansku, Francusku, Nemačku, Hong Kong, Indiju, Italiju, Japan, Holandiju, Singapur, Švedsku, Ujedinjene Arapske Emirate, Veliku Britaniju i SAD.\nIspitanici su naveli regulatornu neizvesnost, nedostatak poverenja među korisnicima i sposobnost da se okupi zajednica kao tri glavne barijere za usvajanje blokčeina. Blokčein lider u PwC-u, Stiv Dejvis, rekao je:\n"Firme kažu da ne žele da im blokčein utekne, čak iako u ovoj ranoj fazi njegovog razvoja postoji zabrinutost oko poverenja i regulative. Blokčein po svojoj definiciji treba da stvori poverenje. Ali u stvarnosti, kompanije se suočavaju sa pitanjima poverenja skoro na svakom koraku."\nPrema istraživanju, četiri od pet rukovodilaca širom sveta, koji predstavljaju 84% ispitanika, imaju inicijativu za blokčein, od kojih 25% imaju potpuno implementiran blokčein ili pokrenute pilot projekte.\n46% ispitanika identifikovalo je finansijski sektor kao lidera u pogledu razvoja blokčeina u naredne tri do pet godina. Ispitanici su identifikovali i sektore sa rastućim potencijalom u istom periodu, kao što su energetika i komunalne usluge (14%), zdravstvo (14%) i industrijska proizvodnja (12%).\nIspitanici su identifikovali SAD i Kinu kao vodeća tržišta za razvoj blokčeina (29% i 18%). Ispitanici takođe predvidaju da će se u naredne tri do pet godina centar uticaja prebaciti u Kinu (30%) iz SAD-a (18%).\nProšlog meseca, naučno-istraživački institut pod kineskim Ministarstvom industrije i informacionih tehnologija u saradnji sa Internet provajderom Tencent Holdings objavio je izveštaj o blokčeinu u finansijskim uslugama.\nPrema izveštaju, blokčein će povećati "transparentnost finansijskih transakcija, ojačati fleksibilnost rada sistema i automatizovati procese, čime se utiče na vođenje evidencije, računovodstvo i način plaćanja finansijskih usluga".


Sahrana posmrtnih ostataka Slobodana Jovanovića u subotu – Nadlanu.com\nSahrana posmrtnih ostataka Slobodana Jovanovića u subotu\nObjavljeno 8. dec 2011. / 10:53:10\nPosmtni ostaci jednog od najvećih srpskih pravnika i istoričara Slobodana Jovanovića biće sahranjeni u subotu, 10. decembra u Aleji zaslužnih gradjana na novom groblju u Beogradu, saopštio je Odbor za organizaciju prenosa posmrtnih ostataka Slobodana Jovanovića u Srbiju.\nPosmrtni ostaci čuvenog intelektualca biće sahranjeni u 13.30, opelo će biti služeno od 13 časova, a kapela na Novom groblju u kojoj će biti izloženi posmrtni ostaci Slobodana Jovanovića biće otvorena za mimohod od 10 sati, navodi se u saopštenju.\nU četvrtak se očekuje dopremanje posmrtnih ostataka Jovanovića, koji su ekshumirani 1. decembra ove godine, a biće sahranjeni pod okriljem Srpske akademije nauke i umetnosti (SANU), Univerziteta u Beogradu i Pravnog fakulteta u Beogradu, gde je on bio profesor i dekan.\nU amfiteatru “Slobodan Jovanović” na Pravnom fakultetu u Beogradu biće održana komemorativna sednica u subotu u 11 sati, a u 12 će svečano biti otvoren Plato Slobodana Jovanovića ispred zgrade Pravnog fakulteta.\nPutin: Klintonova dala signal ruskoj opoziciji\nBritanija sigurni gubitnik samita EU


Kako do keša od akcija NIS-a: 5.000 na računu za tri dana | Kamatica\nPočetna > vodic > Kako do keša od akcija NIS-a: 5.000 na računu za tri dana\nKako do keša od akcija NIS-a: 5.000 na računu za tri dana\nTekst objavljen: 22.08.2013 12:30\n- Pet besplatnih akcija NIS-a i jedna Aerodroma odobrene su na vlasničke račune građana u Poštanskoj štedionici. Vlasnik koji želi da ih proda treba da ode u Poštu sa ličnom kartom i da izda nalog za prodaju. Pošta će to proslediti na berzu, pa ako je vlasnik tražio tržišnu cenu, u roku od tri radna dana dobiće svoj novac na račun u Pošti - objašnjava Branislav Jorgić, vlasnik firme “Jorgić broker”.\n- Onima koji imaju pet akcija NIS-a imovina se udvostručila. Akcije Aerodroma su u blagom padu, pa su neznatno izgubili. Međutim, imajući u vidu da je Aerodrom isplaćivao dividende i ove i prošle godine, onda niko zapravo nije izgubio novac - kaže Jorgić.


Mazda 2 1.5i 16V TE\nNaslovna > Tesla > Model Y > Novi Teslin SUV\nNovi Teslin SUV\nNovi model kompanije Tesla pod oznakom Y dolazi na evropsko tržište naredne godine...\nInformacije o izlasku novog modela kompanije Tesla pod nazivom Model Y je zvanično potvrđena, zajedno sa podacima i priručnikom za vozače na zvaničnoj web stranici kompanije. Prve isporuke ovog elektrčnog SUV-ja na američkom tržištu bi trebale početi krajem ovog mjeseca. Prema podacima sa zvaničnog sajta kompanije Model Y je dugačak 4.750 mm, širok 1.920 mm i visok 1.623 mm, što ga čini većim od Jaguara I-Pace, ali manjim od Audija E-Tron. Sa svojom težinom od 2.003 kg ovaj SUV ima manju masu od navedenih konkurentskih modela. Ove dimenzije pokazuju kako je Model Y prilično „porastao“ u odnosu na prethodnika, Model 3, na kome je i baziran. Prema proizvođaču novi model ima više prostora za glavu putnika i impresivnih 135 mm dodatnog prostora za noge na zadnjoj klupi u odnosu na Model 3. Tesla je na Modelu Y unaprijedio pogonske jedinice i bateriju, tako da se prema riječima proizvođača, maksimalni WTLP raspon Dual Motor AWD varijante povećao sa 450 na 500 kilometara. Prema ovim podacima Model Y ima najveću autonomiju i domet od bilo kog električnog automobila na tržištu.\nElon Musk izvršni direktor kompanije Tesla je lično potvrdio cijene i karakteristike vozila prilikom internet prezentacije ovog modela. Ulazi model pod oznakom Standard Range sa pogonom na zadnju osovinu koji će izaći na američko tržište u proljeće 2021. godine razvijaće maskimalnu brzinu od 193 km/h, ubrzanje od nule do 100 km/h će dostizati za 5,9 sekundi i posjedovaće autonomiju od 370 kilometara. Njegova cijena na američkom tržištu iznosiće 39.000 USD ili 35,132 Eura. Kupci na evropskom tržištu će malo pričekati Model Y, jer bi prvi primjerci trebali stići u toku ljeta naredne godine. Očekivana cijena Modela Y na evropskom tržištu bi trebala biti oko 39.500 Eura.


Informacije - MMPH\nOBAVEŠTENJE O JAVNOJ RASPRAVI ZA PUŽS\nJavna Rasprava Nacrta za Integralne Dozvole Sredine\nKonkurs : Slika, Esej i Članak / Izveštaj / Najbolja hronika medija.\nU okviru međunarodnog dana životne sredine 05. juna 2017. godine, Ministarstvo životne sredine i prostornog planiranja otvara (proglasila je ) poziv za Konkurs : Slika, Esej i Članak / Izveštaj / Najbolja hronika medija. Pozivaju se mladi ,... Procitajte vise\nNa osnovu stava 7.3 člana 8 Zakona br. 03/L-139 od 26.03.2009 o eksproprijaciji nepokretne imovine sa urađenim izmenama i dopunama Zakona br. 03/L-205 od 28.10.2010, i tač,e br.3 odluke Vlade br.12/140, od 05.04.2017, obaveštavaju se svi subjekti u listi... Procitajte vise\nObaveštenje o produženju roka prijave za registraciju arhitekata i inženjera građevinarsta\nNa osnovu stava 7.3 člana 8 Zakona br. 03/L-139 od 26.03.2009 o eksproprijaciji nepokretne imovine sa urađenim izmenama i dopunama Zakona br. 03/L-205 od 28.10.2010, i tač,e br.3 odluke Vlade br.07/122, od 23.12.2016, obaveštavaju se svi subjekti u... Procitajte vise\nNa osnovu stava 7.3 člana 8 Zakona br. 03/L-139 od 26.03.2009 o eksproprijaciji nepokretne imovine sa urađenim izmenama i dopunama Zakona br. 03/L-205 od 28.10.2010, i tač,e br.3 odluke Vlade br.09/120 od 14.12.2016, obaveštavaju se svi subjekti u... Procitajte vise\nNa osnovu stava 7.3 člana 8 Zakona br. 03/L-139 od 26.03.2009 o eksproprijaciji nepokretne imovine sa urađenim izmenama i dopunama Zakona br. 03/L-205 od 28.10.2010, i tač,e br.3 odluke Vlade br.10/120, od 14.12.2016, obaveštavaju se svi subjekti u... Procitajte vise\nPostupak javne obaveštenje: “Izgradnja zajedničke graničnog prelaza u Merdare” broj protokolla 5195/16, datuma 18.11.2016\nPostupak javne obaveštenje: "Izgradnja zajedničke graničnog prelaza u Brnjaku" broj protokolla 5194/16, datuma 18.11.2016


Srbija je za podršku privredi zbog korona virusa opredelila mere teške više od pet milijardi evra, što je sa udelom u BDP-u od 11 odsto najveći paket u jugoistočnoj Evropi i deseti po izdašnosti na listi evropskih zemalja, pokazalo je istraživanje uporednih mera, koje je sproveo NALED.\nNALED je analizirajući praksu u 36 evropskih zemalja i zemljama Zapadnog Balkana utvrdio da će te države u proseku izdvojiti oko osam procenata BDP-a za podršku privredi.\nLideri na listi su Finska i Nemačka, koje će za mere odvojiti čak petinu BDP-a, dok su najskromnija davanja predvidele Severna Makedonija (0,2 odsto) i Albanija (1,3 odsto).\n"Naš paket mera neočekivano je izdašan i gotovo je četvorostruko veći u odnosu na Hrvatsku i BiH, čije mere čine tri odsto njihovog BDP-a. Privreda u Srbiji je zadovoljna i donošenjem mera u relativno kratkom roku, a s druge strane, izostala je targetirana podrška sektorima koji su najviše pogođeni krizom, kao što su turizam, prevoz putnika, zanatske usluge, rekreacija i drugi koji su bili prinuđeni da potpuno obustave poslovanje", kaže potpredsednik Saveza za fer konkurenciju NALED-a i partner u KPMG Igor Lončarević.\nNavodi da u većini analiziranih država preduzeća mogu da koriste mere ako dokažu da im je od početka krize prihod opao najmanje 20 odsto u odnosu na prethodni mesec ili isti mesec prethodne godine, dok se u Srbiji većina mera primenjuje linearno na sve firme, bez obzira to su moda beležile i rast prihoda, uz izuzetak finansijskog sektora, sektora osiguranja i onih kojima je podrška uskraćena, jer su otpuštale radnike.\nAnaliza NALED-a pokazala je da su sve zemlje rasporedile novac za podršku privredi u tri ključne grupe mera - za odlaganje i umanjenje poreskih obaveza, za direktna davanja u cilju očuvanja broja zaposlenih, kao i za garancije i druge poluge za održavanje likvidnosti preduzeća.\nMeru odlaganja i umanjenja obaveze plaćanja poreza i doprinosa predvidelo je svih 36 analiziranih drava (u većini slučajeva uz mogućnost otplate na maksimalno 24 rate), dok je njih 33, uključujući i Srbiju, predvidelo pomeranje roka za plaćanje akontacije poreza na dobit pravnih lica.\nSvaka treća zemlja odložila je prijavu i plaćanje PDV-a, to je jedna od mera koju su tražili privrednici u Srbiji, a nije obuhvaćena usvojenim paketom.\nPrema NALED-ovoj analizi, 97 odsto zemalja usvojilo je neku od mera za održavanje zaposlenosti. Ukupno 17 drava, među kojima je i Srbija, omogućilo je direktnu pomoć za mala i srednja preduzeća.